JE LI MOGUĆE DA SU ŠAROVIĆ I BORENOVIĆ VEĆ KAPITULIRALI: Opozicija bez kandidata u 12 općina Republike Srpske... | Slobodna Bosna\nDvije najveće opozicione stranke SDS i PDP nemaju svoje kandidate za načelnike u dvanaest opština u Republici Srpskoj, ne računajući Vukosavlje i Srebrenicu, gdje sve srpske partije podržavaju zajedničke kandidate, koji su funkcioneri SNSD-a.\nBez načelničkih kandidata iz vlastitih redova SDS i PDP će na novembarskim izborima nastupiti u Krupi na Uni, Ribniku, Mrkonjić-Gradu, Petrovcu/Driniću, Istočnom Drvaru, Jezeru, Pelagićevu, Šekovićima, Novom Goraždu, Bratuncu, Čelincu i Šamcu. Specifična situacija je u Čelincu, gdje ove dvije opozicione stranke podržavaju kandidata DNS-a Željka Dubravca, i u Šamcu, gdje, kao i 2016. godine, podržavaju aktuelnog načelnika Đorđa Milićevića iz NDP-a, iako je njegova stranka poslije opštih izbora 2018. godine prešla u vladajući tabor.\nU odsustvu kandidata koje podržavaju opozicione partije, kao u Čelincu i Šamcu, vladajuće stranke međusobno će se boriti za načelničke funkcije u preostalih deset opština, pri čemu su u Jezeru i Mrkonjić-Gradu već poznati budući načelnici, jer u te dvije opštine kandidate za načelnike ima samo SNSD. U Mrkonjić-Gradu je to Dragan Vođević, a u Jezeru aktuelna načelnica Snežana Ružičić, piše "Glas Srpske".\nKada je riječ o preostalih osam opština, u Krupi na Uni koplja će ukrstiti aktuelni načelnik i zajednički kandidat SNSD-a i DNS-a Mladen Kljajić, zatim bivši načelnik ove opštine Gojko Kličković, koji je, kao funkcioner SDS-a, bio i premijer Republike Srpske, a sada je kandidat Socijalističke partije te kandidat DEMOS-a Đorđo Jež. U Petrovcu-Driniću aktuelnom načelniku Milanu Grbiću iz DEMOS-a na crtu će, kao i prije četiri godine, kandidat SNSD-a Drago Kovačević te Bojan Balaban iz DNS-a. Identična situacija je i u Šekovićima, gdje će se za fotelju načelnika boriti Miladin Lazić iz DEMOS-a, Dalibor Glišić iz DNS-a i Momir Ristić iz SNSD-a.\nNačelnica Novog Goražda i funkcioner SNSD-a Mila Petković borit će se za novi mandat protiv Muhameda Mašića iz SDA i Sretena Krstanovića iz NDP-a. Dugogodišnji načelnik Bratunca Nedeljko Mlađenović ove godine će prvi put u utrku kao kandidat SNSD-a, a protukandidati su mu Salih Dubičić iz SDA i nezavisni kandidat Srđan Rankić. Prvom čovjeku Pelagićeva i funkcioneru SP-a Simi Stakiću fotelju će pokušati da preotme Slavko Tešić iz SNSD-a, a aktuelni načelnik Ribnika Nebojša Karać iz SNSD-a za novi mandat borit će se protiv nezavisnog kandidata i svog prezimenjaka Dragana Karaća. Načelnica Istočnog Drvara Milka Ivanković iz Zavičajnih socijaldemokrata, uz podršku SNSD-a, borit će se za novi mandat protiv Željka Stevandića iz DNS-a.


Škole 2.0 » AQUARIUS\nImajući u vidu sve brži razvoj informacionih tehnologija, a posebno njihovu nezaobilaznu ulogu u savremenom obrazovanju, za potrebe kompanije m:tel osmislili smo projekat „Škole 2.0“. Pod sloganom „Svakoj školi treba njeno parče web-a“ svim bh. osnovcima je pružena jedinstvena prilika da besplatno pokrenu zvanične školske sajtove.\nGlavni cilj projekta „Škole 2.0” bio je da ubrza modernizaciju obrazovanja i unaprijedi nastavu, čineći je dostupnom učenicima i kada se ne nalaze u školskim klupama. Kao dodatni motiv, projekat „Škole 2.0“ imao je takmičarski karakter, te su timovi koji su napravili najbolje školske sajtove dobili vrijedne nagrade za svoje škole.\nPovodom uspješno završenog projekta, u holu Dječijeg pozorišta Republike Srpske u Banjoj Luci, organizovali smo posebnu svečanost, a tom prilikom uručena su priznanja najuspješnijim osnovnim školama učesnicama.


EU obećala pomoć "bez presedana" ako Izrael i Palestina sklope mir\nEU planira ilegalne imigrante vraćati u Tursku\nEvropska unija i Turska potpisale su sporazum koji će omogućiti zemljama članicama EU da vraćaju ilegalne imigrante koji u Evropu ulaze preko Turske.\nMoscovici: EU blizu dogovora o "bankovnoj uniji"\nEvropska unija nadomak je dogovora o bankovnoj uniji koja će biti "prava revolucija" za njezin finansijski sistem, kazao je francuski ministar finansija Pierre Moscovici, naznačivši da se razlike u stajalištima s Njemačkom o finansiranju novog sistema smanjuju.\nEU će odobriti korištenje mobitela u avionima\nPutnici u ervopskim avionima moći će da koriste mobilne telefone u svim fazama leta, a u 2014. godini će ih moći konektovati na mrežu, ali samo za tihu upotrebu, saopćila je u ponedjeljak Evropska komisija.\nMinistri policije i pravosuđa zemalja članica Evropske unije usvojili su u četvrtak u Bruxellesu takozvani zaštitni mehanizam koji omogućava suspenziju bezviznog režima za zemlje iz kojih masovno dolaze lažni azilanti.\nPodrška EU održivom sistemu socijalnog stanovanja pogodnom za BiH\nPredstavnici Delegacije EU u BiH, bh. vlasti, nevladinih i međunarodnih organizacija razgovarali su o konkretnim rješenjima socijalnog stanovanja za socijalno ugrožene kategorije u BiH na dvodnevnom seminaru projekta EU "Sistem socijalnog stanovanja - razvoj integrisanog modela u teoriji i praksi" koji je danas završen u Sarajevu.\nHiljade ljudi potestirali su i sinoć na glavnom kijevskom trgu, gdje je dio demonstranata postavio barikade, dok su ostali demonstranti blokirali vladu.\nObjavljena kompletna lista poslova za radnike izvan EU


Radnici "Fijata" stupaju u štrajk upozorenja - Telegraf\nRadnici "Fijata" stupaju u štrajk upozorenja\nNije ispunjeno ono što je dogovoreno\nTelegraf četvrtak, 7. decembar 2017. | Telegraf.rs/Beta\nSindikat "Nezavisnost" u kragujevačkoj fabrici "Fijat" organizovaće u ponedeljak, 11. decembra jednosatni štrajk upozorenja kako bi podsetio rukovodstvo fabrike da nije ispunjeno ono što je dogovoreno posle letošnje obustave rada, rekao je predsednik tog sindikata Zoran Stanić.\n"Fijat" u Kragujevcu prekinuo proizvodnju na jedan dan: Nedostaju im delovi\n- Štrajk upozorenja biće organizovan na radnim mestima, od 13.30 do 14.30 časova, kako bi poslovodstvu, ali i Vladi Srbije kao suvlasniku fabrike, skrenuli pažnju da je naš položaj sve teži i da nema rezultata sporazuma potpisanog posle prestanka štrajka održanog pre pet meseci - rekao je Stanić.\nOn je naveo da ne očekuje veliki odziv radnika na poziv tog sindikata koji nema reprezentativnost, jer su, prema njegovim rečima, zaposleni zaplašeni da ne izgube radno mesto.\n- Uslovi rada su sve teži jer je dosta radnika napustilo fabriku, a niko nije zaposlen. Ne znamo kakvi su rezulati rada komisije koja je trebalo da ispita organizaciju posla. Plate nisu povećane već su samo usklađene sa rastom inflacije, a neizvesna je isplata dogovorenih bonusa efikasnosti - rekao je Stanić.\nNajavljen štrajk upozorenja u Fijatu\nRT Kragujevac četvrtak, 7. decembar 2017.\nU ponedeljak štrajk upozorenja u FIAT-u\nRitam grada Kg četvrtak, 7. decembar 2017.\nKragujevac Sindikat Fijat Fiat\nJugmedia pre 40 minuta\nRadnički 1964 savladao ekipu Priboja


Predizborna tišina između bojkota i izlaznosti – SOLARIS MEDIA\nBeograd – Bor, S.M. – Predizborna tišina za parlamentarne, pokrajinske i lokalne izbore u celoj Srbiji počela je prethodne noći od 12 sati i trajaće do zatvaranja glasačkih mesta u nedelju, 21. juna u 20 sati. Za to vreme zabranjena je izborna propaganda, održavanje javnih skupova i najave procene izbornog ishoda. Na izbornim mestima i na 50 metara udaljenosti zabranjeno je isticanje partijskih simbola i propagandnog materijala i učesnika u izborima. Na parlamentarnim izborima učestvuje 21 lista stranaka i koalicija i svi će se boriti da pređu cenzus od tri odsto izašlih birača. Pravo glasa ima 6.583.655 građanaa koji će glasati na 8.386 glasačkih mesta.\nPrethodnih dana u izbornoj kampanji koja nije imala uobičajenu euforiju u Boru su se pred biračima pojavili i predstavnici SNS i SPS-a – JS, Trifunovićevog PSG-a, Šapićevog SPAS-a, Balaševićeve Vlaške narodne stranke, Jeremićeve Narodne stranke…\nIz Bora je ukupno 20 kandidata za narodne poslanike. Najviše šansi za ulazak u Skupštinu Srbije ima dr Predrag Balašević iz koalicije “Čedomir Jovanović – Koalicija za mir” jer je drugi na listi. Za poslaničko mesto boriće se i Adrijana Pupovac iz SNS-a iako na listi iznad stotog mesta.\nIzbore bojkotuju stranke u Savezu za Srbiju.\n← Vuk Jeremić u Boru: Izbori su unapred završeni, evropski posmatrači ne dolaze zbog koronavirusa\nBorske rukometašice ponovo u Super ligi Srbije →


Forum Ratnika Svetlosti • Pogledaj temu - Moja muzika\nod Dionitrix » 30 Mar 2013, 23:07\nPozdrav, videh i ovu temu, pa hajde da podelim nešto sa vama za podizanje vibracija.\nDesnim klikom idite - Open in new tab, jer nisam uspeo da embedd-ujem.\nTrip to Goa:\nReturn to Wonderland:\nTime of Revolution:\n"Za sve one koji otvaraju kapije srca, daju se odgovori na sva pitanja. Zato hrabro, svim srcem napred, i ne dajte da vas prošlost prati, već idite stazom Istine, a da bi znali šta vas čeka, morate gledati u ono što se nalazi ispred vas." -D\nRe: Moja muzika\nod mandragora » 02 Apr 2013, 22:20\nSangit Om :\nKarunesh - Atlantis\nTai Chi music:\nNadam se da ćete uživati- bilo šta od ovih melodija donosi prelepe nijanse u život.\nPridružio se: 29 Mar 2013, 15:53\nod Dionitrix » 09 Apr 2013, 11:16\nhttp://soundcloud.com/dionitrixsets1/di ... creatures4\nod maksimilijan samot » 30 Sep 2013, 00:42\nVrti mi se vec danima... Idealna radio stanica za bilo kakav rad ili nerad... : )\nod Krijesnica » 08 Okt 2013, 12:25\nOhoho, koliko dobre muzike\nod Frikou » 26 Dec 2013, 13:46\nto je to!! ima i 24 sata video,inacve je to prvi video spot koji traje 24 sata


Sneg na Žarkovu\nGrađani Košutnjaka, ali i Petlovog i Banovog brda su na društvenim mrežama objavili fotografije uz komentare da su "danas šetali u kratkim rukavima, kasnije pokisli, a sada pada sneg - i sve to u jednom danu".\nZa pahulje koje padaju u srpskoj prestonici pojedini korisnici društvenih mreža su šaljivo prokomentarisali da "nit je kiša, nit je sneg... Ili je i jedno i drugo".\nKako javljaju sugrađani, pahulje su se "preselile" i u centralne delove grada, ali i na periferiju Zemuna i u novobeogradske blokove.\nU pojedinim delovima grada, uveliko su prekrile automobile i, kako se može videti na snimcima koji su preplavili društvene mreže, nemaju nameru uskoro da stanu.\nIz Republičkog hidrometeorološkog zavoda najavili su veću količinu padavina za večeras i naveli da će "na području Beograda kiša u pojedinim delovima grada preći u susnežicu i sneg".\nSneg se u pojedinim delovima Beograda zadržava, ali nije sigurno da će tako i ostati u narednih nekoliko sati\nPrema njihovim podacima, u Beogradu je trenutno dva stepena Celzijusa, ali je subjektivni osećaj, zbog vlažnosti vazduha od 93 odsto, da je jedan stepen ispod nule. Interesantno je da je danas oko 14 sati bilo čak 19 stepeni.\nSneg na Košutnjaku\nOve godine je oboren jedan neobičan rekord. Naime, u Beogradu se najduže čekalo da padne prvi sneg 1951. godine, prestonica se zabelela te godine 19. januara.\nNa Banovom brdu sneg pada već sat vremena\nMeđutim, večeras ne možemo govoriti o prvom snegu, bar ne dok ne prođe nekoliko sati i vidimo da li će se pahulje zadržati. Već dva puta, krajem prošle i početkom ove godine, pahulje su vejale, ali su se u veoma kratkom vremenskom roku istopile. Da li će tako biti i ovoga puta, ostaje da vidimo.


F1Srbija | Botas srećan zbog Mase\nBotas srećan zbog Mase\nFelipe Masa je zabeležio prvi podijum ove sezone zauzimanjem trećeg mesta. Njegov timski kolega osvojio je četiri podijuma u proteklom delu sezone.\nMasinom podijumu kumovao je i Botas lošim startom i padom na sredinu grida. Nakon starta, Masa je prestigao Hamiltona, a isto je uradio i Magnusen. Nakon nekoliko krugova uspeo je da pretekne vozača Meklarena, a pritisku Hamiltona u superiornom Mercedesu nije mogo da se odupre, pa je na miru priveo trku kraju jer su konkurenti iza njega vodili žestoku borbu, ujedno odupirući se Botasu i Rikardu koji su se probijali napred.\nDo kraja trke Botas se probio na četvrto mesto pa su Masa i Botas zajedno osvojili 27 bodova za tim i probili se na treće mesto u poretku konstruktora ispred trenutno glavnog rivala Ferarija.\nOvo je prvi podijum za Masu još od Velike nagrade Španije prošle godine kada je vozi u ekipi trenutno glavnog rivala - Ferarija.\n"Odličan dan za nas, odlična trka, odličan start i tempo u trci iako nisam mogao da se borim sa Mercedesima. Tim je obavio odličan posao. Veoma sam srećan zbog podijuma. Nedostajali su nam tokom sezone, a poseban je osećaj biti na podijumu u Monci. Pozitivna stvar je što smo pretekli Ferari. Neverovatno je gde se Vilijams nalazio prošle godine, a gde je sada u borbi sa vodećim timovima. Borićamo se do poslednje trke da odbranimo treće mesto", rekao je Masa.\n"Kao tim odradili smo dobar posao. Srećan sam što vidim Masu na podijumu i nadam se da ćemo tamo uskoro biti zajedno. Imao sam probleme na startu koji su uticali na moju trku. Kada sam doveo gume na radnu temperaturu imao sam dosta posla. Bilo je pravo zadovoljstvo preteći toliko vozača, imao sam odličan tempo", rekao je Valteri Botas.\nVilijams je danas potvrdio da vozačka postava tima ostaje nepromenjena i za sezonu 2015. Oba vozača imala su opcione ugovore, a odnosili su se na zajednički napredak, u kome je Masa uslovljavao performanse bolida, dok je Botasa tim uslovljavao da napravi rezultate u prvih deset.\nUgovor je objavljen pre današnje trke, do koje je Botas osvojio četiri podijuma, a Masa jednu pol poziciju na Velikoj nagradi Austrije. Uz današnjih 27 bodova i novi podijumu i proboj na poziciju 3 u poretku konstruktora u Vilijamsu su verovatno svi prezadovoljni.


Srbija saznala rivale u kvalifikacijama za OI 2016 - Sportske.net\nSrbija saznala rivale u kvalifikacijama za OI 2016\nOrlovi saznali imena rivala.\nOdbojkašice i odbojkaši Srbije uspešni na FIVB listamaGrbić realan: ''Francuzi su bolji od nas'''MILIONSKA POBEDA' odbojkaša Srbije!Vreme je za osvetu, vreme je za polufinale! (17.30)''Orlovi'' odahnuli: ''Preživesmo nekako...''\nEvropske kvalifikacije održaće se od 5. do 10. januara u dvorani "Maks Šmeling" u Berlinu.\nPlasman u polufinale izboriće po dve reprezentacije iz svake grupe, a na Olimpijske igre ići će samo pobednik turnira.\nDrugoplasirana i trećeplasirana selekcija igraće na turniru Svetskih kvalifikacija, koji će se odigrati u Japanu od 14. maja do 5. juna.


POTPISAN UGOVOR O IZBEGAVANJU DVOSTRUKOG OPOREZIVANJA SA SAN MARINOM\nU Beogradu je, 16. aprila 2018. godine, potpisan Ugovor između Vlade Republike Srbije i Vlade Republike San Marino o izbegavanju dvostrukog oporezivanja i sprečavanju poreske evazije u odnosu na poreze na dohodak (u daljem tekstu: Ugovor).\nU ime Vlade RS, kao zastupnika Republike Srbije, Ugovor je potpisao Ivica Dačić, prvi potpredsednik Vlade RS i ministar spoljnih poslova, a u ime Republike San Marino, Ugovor je potpisao Nikola Renci, državni sekretar za spoljne poslove.\nZaključenje Ugovora, predstavlja značajan doprinos unapređenju bilateralne privredne i finansijske saradnje između Republike Srbije i Republike San Marino, jer se rešenjima sadržanim u Ugovoru, otklanja dvostruko oporezivanje fizičkih i pravnih lica - rezidenata dve države.\nPosebno ističemo, da Ugovor stimuliše ulaganje kapitala rezidenata Republike Srbije u San Marinu i rezidenata San Marina u Republici Srbiji.\nUgovorom se, takođe, obezbeđuje saradnja poreskih administracija Republike Srbije i Republike San Marino u cilju efikasne primene Ugovora i sprečavanja poreske evazije od strane njihovih rezidenata.\nImajući u vidu navedeno, generalno možemo zaključiti da primena Ugovora obezbeđuje pravni preduslov za efikasnije privređivanje i konkurentnost preduzeća Republike Srbije u San Marinu, odnosno preduzeća San Marina u Republici Srbiji, što predstavlja značajan doprinos unapređenju bilateralne privredne i finansijske saradnje.\nPosebno ukazujemo, da ovaj ugovor predstavlja preduslov za značajna ulaganja investitora iz San Marina u privredu Republike Srbije, odnosno stvaranje uslova za njihovo učešće u procesu privatizacije, ali i za korišćenje odgovarajućih finansijskih instrumenata za podsticanje viših oblika bilateralne ekonomske saradnje.\nDve strane su se dogovorile o preduzimanju mera neophodnih za što skorije potvrđivanje Ugovora, njegovo stupanje na snagu, kao i početak primene, o čemu će zainteresovana stručna javnost, blagovremeno, biti obaveštena.\nNapominjemo da se, početkom primene Ugovora, stiču uslovi za izmenu Pravilnika o listi jurisdikcija sa preferencijalnim poreskim sistemom ("Službeni glasnik RS", br. 122/12) u smislu izostavljanja San Marina sa pomenute liste.


TRBOVIĆ: Povećaćemo sigurnost građana i njihove imovine\nOpštinsko veće Opštine Pećinci na jučerašnjoj devetoj sednici, između ostalog utvrdilo je predlog Odluke o izmeni i dopuni Odluke o organizaciji i funkcionisanju civilne zaštite na teritoriji opštine Pećinci, kao i predlog Odluke o formiranju jedinice civilne zaštite opšte namene.\nKako je obrazložio predsednik opštine Pećinci mr Željko Trbović, koji je ujedno i komandant štaba za vanredne situacije izmenama je predloženo da ulogu poverenika civilne zaštite obavlja predsednik Saveta mesne zajednice, kao i da se formira Jedinica civilne zaštite opšte namene sa 44 obveznika, koju bi sačinjavali komandir voda, zamenik komandira i 6 odeljenja sa po 7 obveznika.\n“Predloženim izmenama će se postići optimalna veličina jedinice, poboljšati struktura, ali i stvoriti povoljniji uslovi za finansiranje i funkcionisanje Jedinice civilne zaštite opšte namene u našoj opštini, što će doprineti sigurnosti i bezbednosti naših građana i njihove imovine” – rekao je Trbović.\nVećnici su takođe usvojili i Izveštaj o realizovanim aktivnostima Saveta za bezbednost saobraćaja na opštinskim putevima i ulicama naseljenih mesta opštine Pećinci za 2017. godinu, a kako je izložio Milan Stepanović predsednik Saveta za bezbednost saobraćaja, sve aktivnosti imaju za cilj što veću bezbednost svih učesnika u saobraćaju.\n“Pored niza aktivnosti kojima podstičemo bezbednost svih učesnika, posebno želim da istaknem tribinu “Na maturu bez automobila”, koju organizujemo sa Opštinom Pećinci u saradnji sa školama. Tribina je veoma edukativna, a svake godine naši maturanti prevezeni su autobusima do mesta gde se održavaju maturske večeri i vraćeni kućama, i time su predupređene eventualne saobraćajne nezgode” – kazao je Stepanović i dodao da su ove kao i druge aktivnosti doprinele da nema povećanja broja saobraćajnih nezgoda, nastradalih i povređenih tokom protekle godine kao i da je bezbednost na opštinskim putevima na zadovoljavajućem nivou.\nTokom protekle godine Savet je u saradnji sa Agencijom za bezbednost saobraćaja i Opštinom Pećinci realizovao niz aktivnosti – od organizovanja edukacije za traktoriste i podele rotacionih svetala i reflektujućih trouglova, preko organizovanja okružnog takmičenja “Šta znaš o saobraćaju”, tribine “Na maturu bez automobila” do organizovanja saobraćajno-obrazovnog časa za đake prvake “Pažljivko”.


KOŠARAC: ŠAROVIĆEVO LEŠINARSKO POLITIKANSTVO | SRNA\nKOŠARAC: ŠAROVIĆEVO LEŠINARSKO POLITIKANSTVO\nSARAJEVO, 17. MARTA /SRNA/- Ministar spoljne trgovine i ekonomskih odnosa u Savjetu ministara Staša Košarac istakao je da su posljednje izjave bivšeg ministra spoljne trgovine Mirka Šarovića u vezi sa izvozom mesa u Tursku klasično političko lešinarenje.\n"Takvi istupi svojstveni su /Mirku/ Šaroviću, koji u ovim trenucima povlači očajničke poteze zbog raskola u SDS-u i činjenice da ne može da u uđe u pojedine opštinske odbore stranke na čijem je čelu", rekao je Košarac na novinarima u Sarajevu.\nSimptomatično je, ističe Košarac, da u teškom trenutku kada svi žele da se brinu o zdravlju svakog čovjeka, u BiH postoji fabrikovanje neistina.\n"Svjedoci smo da su bile plasirane i neistine u slučaju `Alumina`. Sada na jedan perfidan način, Šarović pokušava da zbuni javnost, poljoprivrednike i prerađivačke kapicetete", naglasio je Košarac.\nS obzirom na činjenicu da nije moguće procijeniti koliko će trajati situacija prouzrokovana viusom korona, Košarac je rekao da je prioritet obezbijediti količine mesa za konzumiranje u BiH.\n"Isto tako želimo da poštujemo i međunarodne ugovore, kakav jeste i ugovor sa Turskom. Sigurno je da ćemo na nivou nadležnih institucija procijenjivati i voditi računa o balansiranosti", poručio je Košarac.\nOn je naglasio da mu nije važno šta misli Šarović, već mu je značajna podršku koju Ministarstvo spoljne trgovine i ekonomskih odnosa ima od poljoprivrednih proizvođača i ministarstava iz Republike Srpske i Federacije BiH.\n"Ne initeresuje me šta misli Šarović. Mene interesuje šta kažu naši stočari i Udruženje poljoprivrednih proizvođača", poručio je Košarac.\nOn je podsjetio da je preuzimajući funkciju ministra u Ministarstvu spoljne trgovine i ekonomskih odnosa zatekao model u kojem samo jedna klaonica u BiH priprema meso za izvoz u Tursku, iako ima ukupno 11 sertifikovanih klaonica.\nKošarac je rekao da će svim klaoničarma koji budu željeli da obavljaju posao sa firmom "Tareks" i izvoze meso u Tursku biti dostavljen registar poljoprivrednih proizvođača u BiH, te da će biti obavezni otkupljivati meso od njih.\n"Ukoliko bilo ko bude pokušao neke malverzacije neće imati zaštitu, a od Kancelarije za veterinarstvo tražiću odgovor o prestupu. Suština je da unaprijedimo našu proizvodnju, da naši stočari budu zadovoljni, a ne pojedinci", naglasio je ministar Košarac.\nOn je istakao da postoji i problem sa izvozom pilećeg mesa u zemlje EU, jer nijedna firma iz Republike Srpske nije uključena u taj proces.\nKošarac je ponovio da je, s obzirom na novonastalu situaciju u vezi s virusom korona, najbitnije voditi računa o zdravlju svakog čovjeka, ali i obezbijediti nesmetanu spoljnotrgovinsku razmjenu robe.\nŠarović je mišljenja da izvoz mesa u Tursku trenutno ide u lošem pravcu.\n"Stotine ljudi, preduzeća i ogroman novac domaćih proizvođača uložen u tov junadi mogao bi da bude izgubljen zbog trenutno loše organizacije posla u vezi sa izvozom mesa u Tursku od aktuelnog Savjeta ministara i uvođenja u posao kompanija koje nisu odgovorile zadatku", naveo je Šarović u otvorenom pismu.\nOn tvrdi da se novi saziv Savjeta ministara BiH i resorno ministarstvo nisu najbolje snašli u organizaciji i implementaciji aranžmana sa Turskom.


Nezapamćeno interesovanje za vojne škole: Sedam kandidata na jedno mesto\nPočetak/Društvo/Nezapamćeno interesovanje za vojne škole: Sedam kandidata na jedno mesto\nNiške Vesti5. aprila 2016.\nNajveće interesovanje za vojne škole je u Južnoj Srbiji, gde je Regionalni centar Ministarstva odbrane u Nišu\nNa konkurs za vojne škole ove godine se prjavio 191 kandidat više nego prošle godine, saopštilo je danas Ministarstvo odbrane.\nNa ovogodišnjim konkursima za vojne škole, na 295 mesta u Vojnoj akademiji, Medicinskom fakultetu VMA, Srednjoj stručnoj vojnoj školi i Vojnoj gimnaziji prijavilo se ukupno 2079 kandidata ili sedam na jedno mesto.\nIlustracija: Vojska Srbije, Foto: Beta\nVojna akademija će u ovoj godini primiti 90 novih kadeta i za ovu vojnu školu prijavilo se 606 kandidata što predstavlja gotovo sedam kandidata na jedno slobodno mesto. Za Medicinski fakultet VMA, koji predstavlja drugu visokobrazovnu ustanovu u okviru Univerziteta odbrane, vlada veliko interesovanje mladih. Za 25 mesta na Medicinskom fakultetu stiglo je 180 prijava, što je više od sedam kandidata na jedno slobodno mesto. Odziv kandidata za Srednju stručnu vojnu školu je povećen u odnosu na predhodnu godinu za gotovo dva kandidata na jedno mesto. Za novih 60 đaka Srednje stručne vojne škole prijavilo se ukupno 237 kandidata.\nVojna gimnazija, tradicionalno od svih vojnih škola beleži najveće interesovanje i ove godine na jedno slobodno mesto konkurisalo je gotovo devet kandidata ili ukupno 1056 prijava. Kao i poslednje dve godine, na konkurs za Vojnu gimnaziju javio se pođednak broj devojčica i dečaka.\nOpširnije na NewsWeek\nMinistarstvo odbrane vojna akademija Vojna škola Vojska Srbije\nUručeni ključevi stanova za vojnike i policajce u „Novom Nišu“ (FOTO +VIDEO)


„Želimo da se u Srbiji promeni mišljenje o NATO-u“ - 09.11.2018, Sputnik Srbija\n„Želimo da se u Srbiji promeni mišljenje o NATO-u“\nAmbasador Norveške u Srbiji Arne Sanes Bjornstad izjavio je da želi da se u Srbiji na NATO gleda drugačije, jer NATO nije samo vojni savez, već skup vrednosti... 09.11.2018, Sputnik Srbija\n© Tanjug / DIMITRIJE GOLLAmbasador Norveške u Srbiji Arne Sanes Bjornstad\nAmbasador Norveške u Srbiji Arne Sanes Bjornstad izjavio je da želi da se u Srbiji na NATO gleda drugačije, jer NATO nije samo vojni savez, već skup vrednosti poput demokratije i ljudskih prava.\n„Želeli bismo da promenimo javno mnjenje i mišljenje srpskog naroda o tome. Želimo da pomognemo tako što ćemo raditi i na stabilnosti i miru“, rekao je ambasador Norveške na prijemu povodom završetka 6. Beogradske NATO nedelje.\nBjornstad je naveo da je za njega izazov da se u Beogadu češće organizuju takvi skupovi.\n„Održavanje skupa pokazalo je da je NATO važna organizacija“, rekao je on i dodao da je evroatlantska zajednica tu da prigrli probleme i da pomogne.\nZvaničnik NATO-a: Pružamo savetodavnu podršku KBS-u, ne novoj vojsci\n9 Novembar 2018, 11:11\n„Ako u Beogradu možemo da imamo ’Fešn vik‘ dva puta godišnje, tako možemo i ovo“, rekao je Bjornstad i ponudio partnerstvo Jeleni Milić, čiji je Centar za evroatlantske studije organizovao skup.\nPotpredsednik Skupštine Srbije Vladimir Marinković ocenio je da su paneli na 6. Beogradskoj NATO školi bili jako značajni za politiku i budućnost Srbije.\nPrema njegovim rečima, bila je to prilika da se raspravlja o ključnim pitanjima vezanim za Srbiju, geopolitičku poziciju, region i pozicioniranje Srbije na globalnom nivou.\nMarinković je ocenio da su brojni stručnjaci i predstavnici međunarodnih institucija dolaskom na skup pokazali da poštuju Srbiju i da žele da doprinesu njenim promenama i modernizaciji.\n„Srbija želi da se menja, potrebne su nam promene, nemamo više vremena za gubljenje. Ovake skupove i ljude moramo kao država da iskoristimo na dobrobit zemlje i građana i da idemo dalje ka ostvarivanju našeg strateškog cilja — članstva u EU, dalje u EU integracije i ostvarivanje najviših civilizacijskih ciljeva“, rekao je on.\nMarinković je ocenio da bi na sledećem skupu trebalo da bude više učesnika iz političkog života i Vlade, koji će u saradnji sa ljudima koji se bave politikom transatlantskih integracija, bezbednosnim izazovima, ostvariti najveću korist za Srbiju.\nPredsednica Centra za evroatlantske studije Jelena Milić zahvalila je svima koji su podržali i pomogli održavanje skupa, koji je počeo kao mali trening projekat za polaznike iz omladinskih ogranaka srpskih političkih stranaka.\nOcenila je da je prijem u Narodnoj skupštini jako dobar znak možda i više za Srbiju nego za Centar, kao organizatora 6. Beogradske NATO nedelje.


RTS :: Da li je Melanija simbol otpora Trampu?\nSvet Da li je Melanija simbol otpora Trampu?\nponedeljak, 06. avg 2018, 09:59 -> 11:36\nAmerička prva dama Melanija Tramp se svojim izjavama, modnim izborima ili pak iznenadnim ćutanjem, diskretno ali planski, distancira od svog supruga predsednika SAD Donalda Trampa, pazeći da ga ne kritikuje direktno, ali jasno stavljajući do znanja da se sa njim ne slaže.\nMelanija je na Tviteru objavila da je razočarana politikom prisilnih razdvajanja porodica migranata na granici, koju sprovodi Trampova administracija, a potom je posetila raseljenu decu, što je korak kakav predsednik nije preduzeo, primećuje AP.\nU trenutku kada joj se suprug ponovo našao "pod lupom" zbog navodne afere s porno glumicom Stormi Danijels, ona je naprosto nestala iz javnosti.\nA kad je reč o medijima, stalno gorućoj temi u SAD i šire s obzirom na odnose Donalda Trampa s novinskim kućama i njihovim predstavnicima, prva dama je, posredstvom svoje portparolke, poručila da će na televiziji gledati šta joj je volja, pa čak i kablovski TV kanal koji je često na dnu Trampove medijske lestvice.\nNajnoviji primer puta kojim Melanija sve češće kreće, distancirajući se od Trampa, jeste njen odgovor na predsednikove kritike upućene superzvezdi NBA Lebronu Džejmsu, čiju je inteligenciju ismejao u reagovanju na njegov intervju za Si-En-En.\nI ovog puta je Melanijina portparolka Stefani Grišam brzo novinarima rekla da "Lebron Džejms izgleda radi na dobrim stvarima u korist buduće generacije" te da je prva dama raspoložena da poseti njegovu novu školu za decu pod rizikom.\nOva izjava očigledno ima za cilj da Melanijine poglede odvoji od predsednikovih, s tim da, ipak, ne sadrži ni najmanju kritiku na račun predsednika, čije čak ni ime ne pominje, konstatuje AP.\nMelanija Tramp, koja se puna 24 dana nije pojavila u javnosti nakon operacije bubrega u maju, takođe je izbegla neke od tradicionalnih dužnosti prve dame, a u zenitu "sage" o Trampu i Danijelsovoj, u januaru, nije se sa njim pojavila u Davosu.\nIako Melanijini postupci nisu oličenje glasnog prkosa, ipak isrctavaju njen zasebni put privlačeći pažnju, zbog čega neki, naročito u levici, u njoj vide skriveni simbol "otpora".\nZa druge, pak, pomenuti Melanijini potezi nemaju nikakvog značaja, a ni uticaja na njenu duboku povezanost sa predsednikom i njegovom prilično nepopularnom politikom, zaključuje američka agencija.\n(ponedeljak, 06. avg 2018, 17:46)\n(ponedeljak, 06. avg 2018, 11:42)\nAko je Hilari bila simbol protiv Bila,...\n... onda je I Melanija simbol otpora protiv Trampa. Nesto se ne secam da je Hilari bila "glasna" u podrsci kada su Bila prozivali zbog afera bez presedana u americkoj istoriji.


Daily Archives: 16. јуна 2019.\nRUKOMETAŠI SRBIJE PLASIRALI SE NA EVROPSKO PRVENSTVO POBEDOM U NOVOM SADU\nRukometna reprezentacija Srbije plasirala se na Evropsko prvenstvo, pošto je u poslednjem meču Grupe 2 kvalifikacija savladala Švajcarsku 32:31 (19:17). Pred skoro punim tribinama SPENS-a, na kojima su bila i deca iz Štrpca na Kosmetu, Srbija je došla do pobede\nI BRIŽ ŽELI DA OGRANIČI BROJ TURISTA\nSve je više gradova čiji su stanovnici bukvalno poludeli od turista i žele da ograniče njihov broj. Ovim gradovima od nedavno se pridružio i belgijski Briž. Njegov istorijski gradski centar uvršten je pre 20 godina u UNESCO-vu listu svetske baštine\nNE BEŽITE OD SUNCA, ALI BUDITE PAŽLjIVI I ODGOVORNI PREMA SEBI\nIako leto kalendarski nije stiglo, vrućine kažu drugačije i već smo počeli da posećujemo plaže, bazene i izlažemo se suncu, što sa sobom povlači određenu dozu opasnosti. Lekari su vrć krenuli da upozoravaju da ne preterujete sa izlaganjem suncu, naročito\nIZLOŽBA I KONCERT „OTVORI OČI ČUDESNA SINONIDO“ U SRPSKOM NARODNOM POZORIŠTU\nU organizaciji Fondacije „Simonida“ i Kosovskometohijskog odbora Matice srpske, „Kosovski božuri“, biće održan koncert „Otvori oči čudesna Simonido“ u Srpskom narodnom pozorištu, u nedelju, 23. juna, sa početkom u 19 časova. Koncertu će prethoditi otvaranje izložbe fotografija „Svetinje Šar planine, Prizrena\nKOLIKO KOŠTA ULAZAK I BORAVAK U NACIONALNOM PARKU „FRUŠKA GORA“\nUkoliko planirate da se rashlađujete i uokviru Nacionalnog parka „Fruška gora“ ovog leta, pripremite se na nove cene kada je boravak na ovom ostrvu u sred Panonskog mora. Dnevni ulaz na Frušku goru, baš kao i u sve druge nacionalne parkove


Arhiva - Ljudi gledaju emisiju televizijskih vijesti i snimak lansiranja sjevernokorejske rakete, na željezničkoj stanici u Seulu, Južna Koreja, 14. januara 2022.\nSjeverna Koreja je u ponedeljak je ispalila dva projektila za koja se pretpostavlja da su balističke rakete kratkog dometa sa aerodroma u svom glavnom gradu Pjongjangu, izvijestila je vojska Južne Koreje, što je bio četvrti test od početka ovog mjeseca i godine.\nJapanska vlada je takođe izvijestila o lansiranju, a glavni sekretar kabineta Hirokazu Macuno osudio je lansiranje kao prijetnju miru i bezbjednosti u regionu.\nZa manje od dvije nedelje, Sjeverna Koreja, naoružana nuklearnim oružjem, izvela je još tri probna lansiranja raketa, što je neuobičajena učestalost lansiranja. Dvije probe su uključivale pojedinačne "hipersonične rakete" sposobne za velike brzine i manevrisanje nakon lansiranja, dok je posljednja, u petak, uključivala par balističkih raketa kratkog dometa (SRBM) ispaljenih sa željezničkih vagona.\nSjeverna Koreja je koristila aerodrom za testiranje balističke rakete srednjeg dometa (IRBM) Hvasong-12 2017.\nNajnovija lansiranja izazvala su osudu i apel za dijalog od strane američke administracije koja je uvela nove sankcije zbog sjevernokorejskih lansiranja projektila i zalaže se za još oštrije sankcije.\nAdministracija predsjednika SAD Joe Bidena uvela je u srijedu prvi paket novih sankcija Pjongjangu i pozvala Savjet bezbjednosti UN da stavi na crnu listu nekoliko sjevernokorejskih pojedinaca i entiteta. Takođe je ponovljen je poziv Pjongjangu da se vrati pregovorima koji imaju za cilj smanjenje tenzija i ubjeđivanje da preda svoj arsenal nuklearnog oružja i balističkih projektila.\nSjeverna Koreja je branila raketne testove kao svoje suvereno pravo na samoodbranu i optužila Sjedinjene Države da namjerno eskaliraju situaciju novim sankcijama.\nU saopštenju uoči testova raketa u petak, sjevernokorejsko ministarstvo spoljnih poslova je navelo da, iako bi Washington mogao da govori o diplomatiji i dijalogu, njegovi postupci pokazuju da je još uvek zaokupljen politikom "izolacije i gušenja" Sjeverne Koreje.\nLansiranja su uslijedila u trenutku kada se činilo da se Sjeverna Koreja, izolovanija nego ikada pod samonametnutim zatvaranjem granica sa ciljem sprječavanja pandemije COVID19, spremala da otvori bar malo trgovine preko svoje kopnene granice sa Kinom.\nKineski brokeri rekli su da očekuju nastavak redovne trgovine sa Sjevernom Korejom već u ponedeljak, nakon što je sjevernokorejski voz u nedelju stao u kineski pogranični grad na prvom takvom prelazu otkako su 2020. počela blokada granice protiv širenja koronavirusa.


Sjevernokorejski čelnik Kim Jong-un (Un)\nSjevernokorejski čelnik Kim Jong-un naglasio je potrebu odgovornog provođenja ekonomske politike, a uslijed pandemije korona virusa koja dodatno pogađa ionako izmučenu ekonomiju, izvijestila je državna novinska agencija KCNA.\nKim je to poručio tokom predsjedavanja sastankom politbiroa vladajuće Radničke stranke, a u teškoj godini za Sjevernu Koreju, na čiju je ekonomiju, već izmučenu međunarodnim sankcijama s ciljem zaustavljanja nuklearnog programa, pandemija korona virusa izvršila dodatni pritisak.\nPolitbiro je oštro kritikovao resorne organe jer nisu dali naučne smjernice za ekonomske zadaće uoči kongresa iduće godine, prenosi Reuters.\n"Istaknuta je potreba da se provođenje ekonomske politike Partije postavi na naučnu osnovu i pokaže velika predanost i odgovornost", navedeno je.\nU augustu, Kim je najavio da će vladajuća stranka u januaru naredne godine odlučiti o novoj "petoljetki", budući da se kasni s ostvarenjem zacrtanog cilja o poboljšanju stanja u ekonomiji i podizanju životnog standarda.\nSjeverna Koreja je u oktobru započela 80-dnevnu kampanju kako bi postigla svoje ciljeve u svakom sektoru prije kongresa naredne godine.\nXi Jinping povodom Korejskoj rata govorio o pobjedi Kine nad SAD-om


Press Online :: Politika :: HAG IZRIČE PRESUDU MLADIĆU ZA 2 DANA: Tužioci traže doživotnu robiju\nHAG IZRIČE PRESUDU MLADIĆU ZA 2 DANA: Tužioci traže doživotnu robiju\nGeneral Mladić (75) optužen je za genocid nad oko 7.000 muslimana iz Srebrenice, progon muslimana i Hrvata širom BiH, koji je u šest opština imao razmere genocida; terorisanje stanovništva Sarajeva granatiranjem i snajperskom vatrom i uzimanje za taoce „plavih šlemova“ UN 1992-95.\nTo su, po tužiocima, bila četiri udružena zločinačka poduhvata „u cilju stvaranja srpske države na velikim delovima teritorije BiH“ sa što manje muslimana i Hrvata. Dve tačke optužnice Mladića terete za genocid, a pet za zločine protiv čovečnosti: progon, istrebljenje, ubistva, deportacije i prisilno premeštanje, kao zločine protiv čovečnosti. U dodatnih pet tačaka, Mladić je optužen i za ubistvo, teror, nezakonite napade na civile i uzimanje talaca, kao kršenje zakona i običaja rata.\nTužioci su, u završnoj reči u decembru 2016, zatražili da Tribunal izrekne Mladiću doživotnu kaznu zato što je u svim tim zločinima presudna bila „Mladićeva ruka“, odnosno „zločinačka namera da se bosanski muslimani i Hrvati trajno uklone s teritorije na koju su lideri bosanskih Srba polagali pravo“.


Reformisanje regulatornog okvira neporeskih prihoda doprinosi unapređenju uslova poslovanja, održivom privrednom rastu i povećanju standarda građana\nOblast projekta: Poreski i neporeski nameti\nPartneri: Partner Solutions, KPMG, Institut Mihajlo Pupin\nPeriod realizacije: septembar 2019 – januar 2022.\nPortal: parafiskali.rs, jpd.rs/mesec-parafiskala\nKoncept reforme parafiskalnih nameta\nInfo list o reformi neporeskih nameta - jun 2021.\nInfo list o reformi neporeskih nameta - decembar 2021.\nPredlog reforme naknada za životnu sredinu\nAnaliza lokalnih administrativnih taksi\nProjekat za reformu neporeskih prihoda realizovan je u dvogodišnjem periodu kao nastavak reformskih aktivnosti usmerenih na ukidanje parafiskalnih nameta i unapređenje transparentnosti i predvidivosti svih neporeskih dažbina, prvenstveno taksi i naknada za korišćenje javnih dobara koje republički, pokrajinski i lokalni organi i institucije naplaćuju privredi i građanima.\nOsnovni cilj projekta je unapređenje uslova poslovanja, ostvarivanje održivog privrednog razvoja i povećanje standarda građana. Posebni ciljevi na kojima su se zasnivale projektne aktivnosti su povećanje transparentnosti i predvidivosti neporeskih dažbina i dalje smanjenje administrativnog i finansijskog opterećenja privrednih subjekata i građana, ali i korisnika javnih sredstava svih nivoa vlasti koji ove dažbine naplaćuju.\nU skladu sa postavljenim ciljevima realizovane su sledeće programske aktivnosti:\nPopisani su propisi (zakoni i podzakonska akta) kojima su ustanovljene neporeske dažbine, na republičkom, pokrajinskom i lokalnom nivou;\nAnalizirane su i reklasifikovane dažbine u skladu sa njihovom stvarnom fiskalnom prirodom (na taksu, naknadu za korišćenje javnog dobra ili porez);\nDate su preporuke za smanjenje, spajanje srodnih dažbina ili, u određenim slučajevima, njihovo ukidanje;\nIzrađen je registar popisanih neporeskih dažbina svih nivoa vlasti;\nPripremljeni su predlozi za institucionalizaciju registra, izmenu važeće metodologije za obračun visine taksi i jedinstveni model Odluke o lokalnim administrativnim taksama za sve jedinice lokalne samouprave;\nIzrađeni predlozi za jačanje kapaciteta Ministarstva finansija;\nUspostavljen je javno-privatni dijalog organizovanjem konsultacija, okruglih stolova, sastanaka i konferencije sa svim relevantnim stejkholderima – Ministarstvom finansija, privredom, lokalnim samoupravama, poslovnim udruženjima, itd;\nRezultati i preporuke za reformu neporeskih prihoda promovisani su na portalu parafiskali.rs i jpd.rs/mesec-parafiskala.


Turizam pomaže ekonomiji Grčke da se oporavi - Turistički žurnal Turizam pomaže ekonomiji Grčke da se oporavi - Turistički žurnal\nZvaničnici u Grčkoj rekli su da predviđaju da će nacionalna ekonomija ove godine rasti za 4,5 do 5 odsto, delom zbog otpornosti turističkog sektora.\nKako prenosi Reuters.com, grčki IOBE je u ponedeljak objavio da se predviđa da će ekonomija zemlje porasti od 9,0 do 9,5 odsto u 2021. zbog rasta turističke industrije od 76,6 odsto na godišnjem nivou u prvih devet meseci ove godine.\nOsnovni scenario IOBE predviđa još jedan snažan učinak ove godine, sa prihodima od turizma koji će dostići 80 do 90 procenata rekordnih ukupnih vrednosti registrovanih u 2019. Procene grupe su nešto iznad vladine prognoze rasta od 4,5 procenata.\n„Uprkos činjenici da će prošlogodišnja baza biti veća, mi revidiramo rast malo naviše jer ekonomija pokazuje jaku dinamiku“, rekao je šef IOBE Nikos Vetas. „Ova stopa inflacije nije nešto što ekonomija ne može da podnese.\nPored toga, očekuje se da će uticaj oživljavanja turističke industrije smanjiti nezaposlenost na prosečnih 13,5 odsto sledeće godine. Očekuje se da će inflacija potrošača usporiti na 1,5-2,0 odsto 2022. godine.\nŠto se tiče vakcinacije protiv korona virusa, Grčka će odobriti ulazak samo putnicima čija je konačna doza vakcinacije data u poslednjih sedam meseci, osim ako nisu primili i dopunsku injekciju, počevši od februara.


БЕТА – Нови изглед стадиона ФK Вождовац – Фудбалски клуб Вождовац – Football Club Voždovac\nBETA – Novi izgled stadiona FK Voždovac\nStadion fudbalskog kluba Voždovac popularno nazvan „krov“ dobio je novo ruho. Izvršeni su obimni radovi koji doprinose lepšem izgledu ali i komforu i boljim uslovima kako za publiku tako i za fudbalere i sve saposlene u ovom beogradskom klubu.\nSvlačionice za omladinsku školu su uskoro spremne kažu predstavnici kluba, a postavljen je novi semafor po uzoru na velike evropskke klubove. Radovi na Dušanovcu su konstantni i stadion svakim novim danom poprima sve lepši izgled.\nPosebno postavljanjem krova gledaoci će imati još bolje i komfornije uslove za praćenje utakmica tako da će kišobrani će otići u istoriju, ističu u klubu.\nNovinari ali i kamermani će imati još bolje uslove za rad, uvereni su, uz konstataciju da je primetan broj posetilaca koji dolazi na utakmice koje Zmajevi igraju kod kuće.


Još 2.039 slobodnih mesta | UNIBL\nJoš 2.039 slobodnih mesta\n21. avgust 2007. 16:29:15 KonkursiUniverzitet u Banjoj Luci\nBANJALUKA - Prijem dokumenata za drugi upisni rok na visokoškolskim ustanovama RS počeo je juče i trajaće do petka, a ostalo je još 2.039 slobodnih mesta. Kandidati će prijemni ispit polagati 30. avgusta, a rezultati će biti objavljeni 4. septembra. Upis primljenih kandidata predviđen je od 6. do 11. septembra.\nNa 12 fakulteta Univerziteta u Banjaluci i na Akademiji umetnosti nakon prvog upisnog roka ostalo je još 1.018 slobodnih mesta, i to 236 na budžetu RS i 782 za samofinansirajuće studente. Na Univerzitetu u Istočnom Sarajevu ima mesta za još 252 buduća brucoša koji uspeju da se upišu na budžet i 769 mesta za samofinansirajuće studente.\nNajviše slobodnih mesta na Banjalučkom univerzitetu ostalo je na Prirodno-matematičkom fakultetu, Tehnološkom i Mašinskom fakultetu.\nNa Pravnom, Ekonomskom i Filozofskom fakultetu i to na odseku za žurnalistiku, socijalni rad, politikologiju i studijski program predškolskog vaspitanja nema slobodnih mesta.\nRektor Banjalučkog univerziteta Stanko Stanić rekao je da će odluku o eventualnom otvaranju dodatnih mesta na fakultetima Nastavno-naučno veće doneti po završetku drugog upisnog roka.\nOdlučeno je da se deca palih boraca, pod uslovom da su položila prijemni ispit, upišu na fakultete Banjalučkog univerziteta bez obzira na upisnu kvotu koja je predviđena konkursom.\nNa Univerzitetu u Istočnom Sarajevu najviše mesta ima na Filozofskom fakultetu (145), na Medicinskom fakultetu (122) i na Ekonomskom fakultetu (114).\nRektor Univerziteta u Istočnom Sarajevu Mitar Novaković kaže da je u poslednje vreme poraslo interesovanje za Elektrotehnički fakultet. On je dodao da će, ukoliko se ne popuni dovoljan broj studenata u drugom ispitnom roku, Univerzitet u Istočnom Sarajevu raspisati konkurs za treći upisni rok.\nZa studije poslovne ekonomije na Fakultetu za spoljnu trgovinu u Bijeljini ostala su slobodna 64 mesta. Pedagoški fakultet prima dokumenta za upis 70 samofinansirajućih kandidata. Na Univerzitetu Menadžer marketinga upisni rok je do 27. septembra, a prijemni ispiti biće podeljeni u dve grupe: 3. i 28. septembra.\nVest da će se školarina za predstojeću školsku godinu kretati od 700 do 1.000 KM za Studentsku organizaciju u Banjaluci je začuđujuća.\nIzvršni odbor SOBL i rektor Univerziteta u Banjaluci Stanko Stanić su 9. jula ove godine postigli dogovor da visina školarine za zimski semestar iznosi od 275 do 415 maraka, a za letnji od 165 do 245 KM. Oni su se saglasili da će zajedno insistirati na većem izdvajanju sredstava iz budžeta RS za visoko obrazovanje.\nPodrška studenata na uličnim protestima koji su održani 5. jula ove godine i potpisi preko 5.300 studenata obavezuje SOBL da istraje na zahtevu da visina školarine za predstojeću školsku godinu iznosi kao i za prošlu na godišnjem nivou.


Dinamo: U sredu upisujemo tri nova boda\nUtakmicu 25. kola Prve lige Srbije, fudbaleri vranjskog prvoligaša Dinama igraju u sredu, 2. maja na svom terenu protiv trećeplasiranog Metalca iz Gornjeg Milanovca.\nŠef stručnog štaba Dinama Radmilo Jovanović, podseća da je klub slučajno poremetio tradiciju i nije pobedio poslednji put kod kuće, ali, kako kaže, to se neće desiti protiv sledećeg protivnika.\n„Pokazali smo kako se igra u Dobanovcima protiv Budućnosti i pobedili, u sredu ćemo to isto da potvrdimo kod kuće. Igramo da pobedimo i borimo se da zadržimo prvo mesto do kraja“, rekao je Jovanović na konferenciji za medije.\nŠto se tiče igračkog kadra, dodaje, povređeni su Dušan Stevanović i Davor Nedeljković koji bi trebalo da se oporave do početka meča, dok na igrača Milana Stankovića tim ne može da računa zbog dobijenog kartona.\nFudbaler i kapiten tima Mlađan Stevanović, kaže da se pobeda njegovog kluba u sredu ne dovodi u pitanje.\n„Pozivam navijače da dođu u što većem broju, da podrže Dinamo i da zajedno sa njima slavimo gotovo siguran ulazak u Super ligu“, ističe Stevanović, a fudbaler Miloš Antić prognozira da u sredu Dinamo upisuje tri nova boda.\n„Svi smo spremni za igru i ništa nas drugo osim pobede ne interesuje. Imamo 11 odigranih utakmica kod kuće, 10 pobeda i nastavljamo dalje jer nam je cilj jedan, a to je ulazak u Super ligu“, zaključuje Antić.\nUtakmica između Dinama i Metalca održaće se u sredu 2. maja na Jumkovom stadionu u Vranju sa početkom u 17 časova.\nMRKONJSKI VIS Vulkanska kupa od koje zastaje dah\nOvo je jedino mesto u gradu gde možete probati pravu domaću pitu od jabuka\nDS: Gašićevom sinu dodelili novac bez pokrića\nPROKUPLJE - Nepotizam, korupcija i zloupotreba političkog uticaja obeležili su u Prokuplju raspodelu sredstava za sufinansiranje medija, tvrdi opoziciona…\nŽene sade maline u Lebanu\nLEBANE – Sedamnaest od 30 poljoprivrednih proizvođača koji su danas u Lebanu dobili besplatne sadnice malina su žene kao nosioci poljoprivrednih…\nLeskovčani za Uskrs putuju u Veneciju i Prag, veliko interesovanje i za domaće banje\nZa vreme uskršnjih i prvomajskih praznika su rezervisane skoro sve ture kod leskovačkih turističkih agencija, a najveće interesovanje vlada za Veneciju,…


Hindi Zahra u septembru ponovo u Beogradu | Džabaletan\nHindi Zahra u septembru ponovo u Beogradu\nby Džabaletan · August 8, 2019\nPevačica slobodnog duha i baršunastog glasa, osvojila je prestižne nagrade Constantin i Victoires de la Musique. Hindi je gotovo samouka multiinstrumentalistkinja i kantautorka koja je sve muzičke uticaje i životna iskustva spojila u jedinstvenu i autentičnu muzičku kreaciju.\nNakon izdavanja svog albuma Homeland koji je rasprodat u 135 hiljada primeraka širom sveta, održala je preko 300 koncerata u periodu od dve i po godine – uvek svirajući do poslednjeg atoma snage i ne ostavljajući nikoga ravnodušnim. Odlučila je da se preseli sama u Marakeš, posveti se sebi i otkrije nove puteve do njene autorske muzike. Ona objašnjava ovaj poduhvat kao pravi beg u samoću, iz koje su se rodile pesme nastale u istinskom zanosu.\nKritičari kažu da u muzičkoj zgradi svog detinjstva, Hindi poznaje svaki sprat. Njeno muzičko putovanje preuzelo je uticaje Kube, Jordana, Andaluzije, Egipta i Italije, susrevši se sa strašću i energijom muzičara kao što su Miriam Makeba, Cesaria Evora, Marvin Gaye i Nina Simone.\nPrvi kontigent ulaznica biće dostupan po ceni od 1500 RSD.


Za projekat “Reciklaža nije blamaža” 10.000 EUR | Pivara Trebjesa\nPivara i NVO ALFA Centar edukuju građane o reciklaži\nNevladina organizacija ALFA Centar iz Nikšića sa projektom “Reciklaža nije blamaža” pobijedila je na trećem konkursu Pivare “Trebjesa” za finansiranje najboljih ekoloških projekata. Projektom je predviđeno da se kroz informisanje, praktičnu reciklažu i postavljanje “zelenog ostrva” u gradu smanji količina nagomilanog otpada u Nikšiću, a navedene aktivnosti finansiraće Pivara sa 10.000 eura.\nO najboljem projektu odlučivao je stručni žiri u sastavu Bosiljka Vuković Simonović, šefica Odjeljenja za podršku Nacionalnom savjetu za održivi razvoj pri Ministarstvu održivog razvoja i turizma, Miodrag Karadžić, izvršni direktor NVO Društvo mladih ekologa Nikšić i dva predstavika Pivare “Trebjesa”. Vodeći se kriterijumima aktuelnosti i kvaliteta, stručnosti koordinatora i ključnih lica, broja ciljnih grupa i načina njihovog uključivanja, kao i saradnjom u realizaciji projekta sa drugim subjektima, žiri je, od pristiglih sedam, projekat ALFA Centra ocijenio kao najbolji.\n“Posebno mi je zadovoljstvo što smo ove godine u žiriju imali i člana Ministarstva održivog razvoja i turizma, što je potvrda da su i institucije sistema prepoznale ovaj način saradnje između Pivare i NVO sektora kao kvalitetan. Zdrava životna sredina potreba je svih nas, zbog čega je neophodna saradnja što više subjekata, kako bismo doprinijeli očuvanju prirode koja nas okružuje”, saopštila je na konferenciji za medije Natalija Milić, menadžer korporativnih poslova u Pivari “Trebjesa”.\nMiodrag Karadžić, izvršni direktor Društva mladih ekologa i član žirija ocijenio je da je žiri imao veoma težak zadatak. “Kao pobjednik prošlogodišnjeg konkursa, mogu da kažem da je i ove godine NVO sektor identifikovao prave probleme i ponudio prave načine za rješenje. Vjerujem da je kolegama iz NVO sektora, kao i meni, zadovoljstvo da učestvuju na ovako transparentnim projektima kojim Pivara “Trebjesa” na najbolji način gradi partnerstvo sa civilnim sektorom“.\nU ime ALFA Centra prisutne je pozdravio izvršni direktor Aleksandar Dedović, koji se zahvalio Pivari na ukazanom povjerenju za realizaciju projekta.\nKoordinator projekta “Reciklaža nije blamaža” Dražen Vujović rekao je da građani Nikšića nijesu dovoljno upoznati sa pojmom reciklaža, zbog čega i ne žele da se bave tim pitanjem u svakodnevnom životu. “Glavni cilj ovog projekta je da se kroz informisanje i praktičnu reciklažu grad očisti od nagomilanog otpada koji se može reciklirati, i da na taj način otpad pretvorimo u sirovinu. ALFA Centar će kroz ovaj projekat poboljšati odnos građana, naročito mladih, prema jednom od najvažnijih ekoloških problema u Nikšiću i uticati na smanjenje količine plastičnog i aluminijskog otpada u gradu”, naveo je Vujović.\nProjekat “Reciklaža nije blamaža” biće realizovan od oktobra do kraja marta naredne godine u Nikšiću.\nPrethodni članak: "Nikšićko pivo uz naše najbolje košarkaše"\nSljedeći članak: "Uoči dana kompanije, zaposleni dali krv"


Tag: alko-testovi - Pančevac1\nOsamnaest vozača kažnjeno zbog pijanstva\nOd prvog oktobra, kad je počela primena novih mera koje podrazumevaju testiranje na alkohol svih vozača koje zaustavi saobraćajna policija, na teritoriji Policijske uprave Pančevo u alkometre je duvalo oko 1800 vozača.\nPrema podacima koje je „Pančevac” dobio u saobraćajnoj policiji, 18 vozača je isključeno iz saobraćaja zbog toga što su upravljali vozilima pod dejstvom alkohola.\nVozaču koji je zatečen da upravlja vozilom pod dejstvom alkohola određuje se mera zadržavanja u policijskim prostorijama ako je u stanju alkoholisanosti više od 1,2 mg/ml, tj. ako je u stanju teške, veoma teške i potpune alkoholisanosti. Mera zadržavanja odrediće se i vozaču koji odbije da se podvrgne ispitivanju na prisustvo alkohola.\nProtiv vozača koji je zatečen da na putu upravlja vozilom u stanju srednje, teške, veoma teške i potpune alkoholisanosti podnosi se zahtev za pokretanje prekršajnog postupka Prekršajnom sudu.\nVozaču koji je zatečen da u saobraćaju na putu upravlja vozilom u stanju umerene alkoholisanosti izdaje se prekršajni nalog kojim se obavezuje da za učinjeni prekršaj plati novčanu kaznu u fiksnom iznosu.\nSaobraćajna policija može da primeni prema vozačima i meru privremeno isključivanje iz saobraćaja. Ona je predviđena u slučajevima kada su oni pod dejstvom alkohola ili ako odbiju da se podvrgnu ispitivanju na prisustvo alkohola, odnosno stručnom pregledu. Isključenje traje 24 sata. Izuzetno, isključenje vozača koji je blago, odnosno umereno alkoholisan traje 12 sati.


Program "Emocionalna inteligencija u poslovanju" - Kolping Društvo Srbije\nKolping Društvo Srbije je seriju susreta „Emocionalna inteligencija u poslovanju“ posvetio preduzetnicama i ženama koje su na liderskim pozicijama, a u okviru šireg programa „Osnaživanje žena“. Kreiran je iz opažanih potreba o kojima su preduzetnice govorile na našim susretima, edukacijama i drugim događaja. Stoga je program pokušao da odgovori na psihički stres koji dolazi sa velikom količinom obaveza, balansiranju porodične i poslovne uloge, kulturološkog učenja o perfekcionizmu, pritisku da se odgovori na potrebe drugih, zadrži pozitivna slika o sebi, suzbije ljutnja i druge neprijatne emocije.\nProgram se odvijao kroz susrete od 90 minuta na dve nedelje i kombinovao je lični rad u grupi i objašnjenje psiholoških i socijalnih konstrukata kroz teorijsko predavanje.\nNa ovaj način učesnice su imale priliku da se suoče sa svojim emocijama i nauče da ih izraze na adekvatan način, ali i da razumeju konstrukte koji utiču na njihova ponašanja, očekivanja i osećanja. Takođe, podrška u grupi žena koje prolaze kroz iste izazovne situacije, identifikuju iste probleme, reaguju slično ili drugačije je otvorio još jedan prostor za prihvatanje sebe, učenje i rast.\nEdukacija im je pomogla da preusmere pritisak i očekivanja koja imaju od sebe, te bolje razumeju svoje potrebe i kapacitete.\nJedna od žena je navela da joj je u kritičnim situacijama pomogla rečenica koju je čula od druge učesnice – „Važno je znati kada stati.“. U okviru programa one su osvestile koliko im je važno prihvatanje od strane drugih i da su često svoju vrednost bazirale upravo na količini odgovora na tuđe zahteve. To je nekada išlo do granica samokritike i nerealnih očekivanja „Kako ja ne mogu da to ja ne mogu“. Program emocionalne inteligencije im je pružio siguran prostor da sve ove misli, osećanja i postupke preispitaju i postave u okvire koje njima odgovaraju, te vode svoje poslove kvalitetnije, što se prema njihovom svedočenju prelamalo i na druge oblasti života.\nSve učesnice programa su izrazile veliko zadovoljstvo znanjem koje su usvojile i utiskom ličnog napretka.\nOsećaju da su im predavanja i rad pomogli da se bolje nose sa stresorima svakodnevnog života, da bolje upoznaju sebe, imaju kvalitetniju komunikaciju sa poslovnim partnerima, budu sigurnije u svoje odluke i pokažu više samopouzdanja. One su mnogo zadovoljnije sobom, ne samo u poslovnom okruženju, nego u celosti, što je primetno kroz rečenicu koju je izgovorila jedna od učesnica „Prihvatila sam sebe takvu kakva jesam.“.\nProgram je obuhvatio 30 žena (podeljene u dve grupe) i bio prilagođen temama koje su iznete kao važne – perfekcionizam, samopoštovanje, postavljanje ličnih i poslovnih granica, asertivna komunikacija, izražavanje ljutnje i drugih neprijatnih emocija, odgovornost i potreba za kontrolom, spasilačka uloga i drugo. Učesnice su navele da bi želele i ubuduće da budu deo ovakvih susreta i da je ostalo još mnogo tema koje bi želele dodatno da obrade – postavljanje ličnih i poslovnih prioriteta, postavljanje jasnih i stabilnih granica, delegiranje obaveza i oblasti kontrole, poverenje, pokazivanje i negovanje emocionalnosti. Kolping Društvo Srbije planira da kroz naredne edukativne sadržaje odgovori na ove potrebe preduzetnica i liderki.\nKao što je navedeno na početku teksta program „Emocionalne inteligencije u poslovanju“ je nastao na osnovu informacija koje su dobijene od članica Koliping Društva Srbije. Program je premašio početna očekivanja pokazujući nam kompleksnost zahteva sa kojima se žene nose kao preduzetnice i osobe na odlučujućim pozicijama, kao i cenu te uloge po psihičko i fizičko blagostanje. Kolping Društvo Srbije će nastaviti da razvija samopomoćne grupe kao vidove podrške ženama, ali i razvoj podrške drugim akterima u društvu koji su zainteresovani za ovakvu vrstu podrške kroz savetodavne procese.\nZa sve dodatne informacije na ovu temu možete kontaktirati koordinatorku programa na mejl adresu slavica@kolping.rs. Više o programu „Osnaživanje žena“ i istraživanju o potrebama preduzetnica možete pronaći na ovom linku.\nVrednosti nas povezuju – 20 godina Kolping Društva Srbije\nOve godine, Kolping Društvo Srbije obeležava važan jubilej – 20 godina sa Vama pokrećemo pozitivne društvene promene! Prethodnih 20 godina je ispunjeno uspešnim projektima, inspirativnim partnerstvima, malim i velikim izazovima,…


Hotel Joan Palace | EuroJet\nGradski hotel u samom centru Retimna, na samo 5 minuta od slikovitog starog grada. Moderno opremljen u industrijskom stilu i kompletno renoviran, a od plaže je udaljen oko 1km. Preporučujemo ga parovima i svima koji žele da budu u centru zbivanja, u blizini kafića, restorana, taverni, pabova i radnji za šoping.\nSadržaj hotela: Recepcija koja radi 24h, prostorija za prtljag, doručak, bazen, bazen na krovu, glavni restoran, snack, nefeli restoran, besplatan internet, Antigoni Sala za konferencije, organizacija grčkih večeri, spa centar, fitnes sala.\nSadržaj soba: Hotel ima 67 soba, koje su renovirane i sadrže: TV, klimu, telefon, kupatilo, fen, terasu, mini-frižider, Sef (Doplata), Internet koji je besplatan, pegla na upit, ketler, kafa i čaj.


Antiratni aktivisti, okupljeni u organizaciji "Žene u crnom", izveli su, u prisustvu nekolicine građana, protestni performans. Inicijativa mladih za ljudska prava, u centru Beograda je prolaznicima delila "razglednice iz opsade Sarajeva". Helsinški odbor za ljudska prava organizovao je promociju knjige "Zločini nad djecom Sarajeva u opsadi".\nProfesor i nekadašnji mirovni aktivista Žarko Korać, smatra da sadašnji odnos države prema ratu u BiH pokazuje da se Srbija nije suočila sa uzrocima i posledicama tog rata.\n"Praktično su ljudi koji su taj rat podržavali, ljudi koji su u njemu učestvovali, abolirani i neki od njih se danas nalaze na važnim državnim funkcijama”, kaže Žarko Korać.\n"U Srbiji se o tom ratu nikada ne govori, pa ni o opsadi Sarajeva, koja je bila jedan divljački čin, neviđen u Evropi posle Drugog svetskog rata, sa više od 10.000 mrtvih tokom te opsade. Dakle, nikakvo suočavanje sa tim ratom, sa njegovim posledicama, a praktično su ljudi koji su taj rat podržavali, ljudi koji su u njemu učestvovali, abolirani i neki od njih se danas nalaze na važnim državnim funkcijama”, kaže Korać.\nTakav odnos države prema ratu u BiH i zločinima koji su tokom tog rata počinjeni, rezultirao je time da svega 53 odsto građana Srbije čulo da je Sarajevo, duže od hiljadu dana, bilo pod opsadom, što je pokazalo jedno nedavno istraživanje.\nUpravo na opasnost zaborava, ukazuju "Žene u crnom", koje su na Trgu Republike, u centru Beograda, održale akciju sećanja na sarajevske žrtve.\nOkružene policijom, aktivistkinje su stajale noseći transparente sa natpisima gradova i mesta u kojima su zločini počinjeni. Mnogi građani koji su pored njih prolazili, nisu međutim znali da kažu čemu je taj skup posvećen:\nGrađani Beograda o godišnjici opsade Sarajeva\nU sredinama u kojima se zaboravlja brzo, a brojkama iza kojih stoje životi se poigrava slobodno, važno je dokumentovati zlo, ukazala je istoričarka Latinka Perović, predstavljajući knjigu "Zločini nad djecom Sarajeva u opsadi".\nU suprotnom, upozorila je, "lagaće se i dalje“. Ona se obratila i roditeljima dece poginule tokom srpske opsade Sarajeva, od kojih su neki, na godišnjicu tog zločina, došli u Beograd.\n„Jedan ruski mislilac je u 19. veku rekao da je prvi znak istorijskog propadanja jednog naroda, kada on postane ravnodušan. Još su žive ideje veliko državne ideologije koja sukobljava srpski narod sa susednim narodima i sa svetom. Ali, uprkos dogmatskoj ustrajalosti te ideologije, srpsko društvo je po mom dubokom uverenju kao istoričara i savremenika, pluralnije nego što na prvi pogled izgleda. Zato ste vi, roditelji ubijene dece, danas u Beogradu. Primamo vas sa osećanjem stida i sa nepristajanjem da se identifikujemo sa zločinom. Živimo u realnom svetu, a ne u ideologiju o jednom mitu“, rekla je Latinka Perović dodavši da brojke koje se navode u knjizi deluju apstraktno, sve dok se ne dođe do stranica, na kojima se nalaze opisi stradale dece i njihove fotografije.\nAmbasador BiH u Srbiji Boriša Arnaut, koji je rat i sam proveo u Sarajevu, nada se zato da će objavljivanje takvih dokumenata o jednom strašnom zločinu, biti nešto što će srpsko društvo podstaći da više govori o opsadi Sarajeva, temi koja se, kako se čini, izbegava.\nSa promocije u Helsinškom odboru za ljudska prava, Beograd, 6. april 2012.\n„Jako je važno zbog toga što većina medija ćuti o toj temi i sama činjenica koju ste čuli, da je gotovo 1500 dece ubijeno, ovde tabu tema... Verovatno će dokumentovana knjiga sa tekstovima i slikama ukazati na to onima koji nisu znali i generacijama koje su došle iza toga. Videli ste i potresne izjave roditelje, čak i jedne devojčice koja je rođena u Beogradu, a pogođena je snajperom u Sarajevu. Sumnjam da će to ikoga ostaviti ravnodušnim... Onaj koji ima i malo ljudskih emocija, ne može ostati miran nakon te knjige“, rekao je Arnaut za RSE.\nU cilju promene situacije u kojoj godišnjicu opsade Sarajeva obeležavaju samo nevladine organizacije, potrebna je i promena sadašnjeg odnosa državnog vrha Srbije prema BiH, jer, kako zaključuje profesor Žarko Korać, iz njega proizilazi i danjašnji odnos prema ratu u BiH.\n“U Beogradu se praktično bez komentara, sa velikim simpatijama prihvataju reči predsednika Republike Srpske Milorada Dodika, koji danas izgleda suvereno govori u ime većine građana Republike Srpske u BiH, da je BiH jedna veštačka država, da je pitanje dana kada će se ona raspasti, što je praktično nastavak te iste politike koja je dovela do rata”, navodi Korać, a na pitanje da li onda ne treba da čudi što današnji dan u Beogradu obeležavaju samo nevladine organizacije, Korać kaže da je "to realno stanje stvari. Želim da podsetim na nešto što je Dobrica Ćosić napisao upravo u svojoj poslednjoj objavljenoj knjizi, upravo o tom ratu u BiH. On je u suštini rekao da je RS jedina pozitivna tekovina ratova koji su vođeni devedesetih godina, koji je srpska politička elita naravno izgubila, i tu se bez ikakvog zazora RS u BiH definiše kao ratni plen Srbije i srpskog naroda. U Srbiji danas preovladava mišljenje, da su uzroci tog rata bili legitimni, da su oni koji su taj rat poveli legitimni, ćuti se o zločinima, logičnim posledicama toga rata, tako da Srbija na žalost, kada govorimo o BiH i njenoj budućnosti i odnosu samog Beograda prema Sarajevu, možemo sa žaljenjem konstatovati da Srbija lekciju iz prošlosti nikako nije naučila"


PCVesti - LG ponovo osvojio glavne IF i REDDOT nagrade za dizajn\nBeograd, 10. januar 2011. godine – Devetu godinu zа redom, kompаnijа LG Electronics (LG) osvojila je glavne IF (Međunаrodni forum) i Red Dot nagrade zа izuzetan dizаjn. U konkurenciji učesnika iz 43 zemаlja i više od 2.700 proizvodа, kompаnijа LG je osvojila glаvne IF nаgrаde za dizajn zа devet proizvodа, među kojima su Nаno Full LED 3D televizor, frižider sa donjim zamrzivačem, mаšinа zа prаnje vešа sa frontalnim punjenjem i solаrna LightWave rerna.\n“Dizаjn je deo DNK kompanije LG od samog osnivanja, a sve ove nagrade koje dobijamo iz godine u godinu potvrđuju da razmišljamo na pravi način”, rekаo je Kun-pyo Li, direktor centra za korporativni dizаjn kompаnije LG Electronics. “Nama, međutim, nikada nije bilo dovoljno da naši proizvodi samo dobro izgledaju. Ono što zаistа čini proizvod lepim jeste način na koji on unapređuje živote kupаcа.”\nPhilips savetuje: Dočekajte proleće sa manje stresa i više produktivnosti


RTCG - Radio Televizija Crne Gore - Nacionalni javni servis :: Vaterpolo :: Poraz crnogorskih vaterpolista od SAD\nMina/rtcg.me [ Objavio: O. Z. ]\nSP ZA MLADE 14. 12. 2019. 17:37 >> 17:44 0\nSP ZA MLADE\nMlada vaterpolo reprezentacija Crne Gore poražena je danas od Sjedinjenih Američkih Država 11:9, u utakmici trećeg kola C grupe Svjetskog prvenstva u Kuvajtu.\nCrna Gora je na startu šampionata bila slobodna, dok je juče, u drugom kolu, pobijedila Kuvajt 42:7.\nDvostruki strijelci za crnogorskuu selekciju bili su Vuk Drašković, Danilo Radović i Uroš Vučurović, dok su po gol postigli Aljoša Mačić, Miroslav Perković i Branko Franeta.\n"Loše otvoren meč, mnogo promašenih zicera, dosta lako primljenih golova. Dosta nekih stvari se nije poklopilo. Sjutra je novi dan, novi meč, idemo na pobjedu protiv Italije i da anuliramo poraz", istakao je Savo Ćetković.\nCrna Gora će u narednom kolu, sjutra u 16 sati i 50 minuta, igrati protiv Italije.\nUživo: Crna Gora - Mađarska 3:3\n24. 01. 2020. 5\nPobjeda koja podsjeća na istorijske podvige "slavnih ajkula"


Premijerka Srbije u poseti NTP Beograd – Predstavljena nova oprema u inovacionim laboratorijama i rezultati javnog poziva Covid-19 Fonda za inovacionu delatnost – Naučno-tehnološki park Beograd\nPremijerka Srbije u poseti NTP Beograd – Predstavljena nova oprema u inovacionim laboratorijama i rezultati javnog poziva Covid-19 Fonda za inovacionu delatnost\nPredsednica Vlade Republike Srbije, Ana Brnabić, obišla je danas inovacione laboratorije u Naučno-tehnološkom parku Beograd (NTP Beograd ) gde su startapovi i tehnološko-razvojne kompanije iz NTP-a demostrirale razvoj inovativnih proizvoda i usluga na novoj opremi koju je donirala Vlada RS. Tokom posete su predstavljeni i rezultati javnog poziva COVID-19 Fonda za inovacionu delatnost, kojim je odobreno 53 miliona dinara za finansiranje 12 inovativnih projekata preduzeća.\nPoseti su prisustvovali Mladen Šarčević, ministar prosvete, nauke i tehnološkog razvoja, Nenad Popović, ministar zadužen za inovacije i tehnološki razvoj, Dubravka Negre, direktorka kancelarije Evropske investicione banke (EIB), kao i Gordana Danilović Grković v.d. direkora NTP Beograd i Ivan Rakonjac, direktor Fonda za inovacionu delatnost\nU NTP Beograd se razvija više od 70 startap i tehnološko-razvojnih kompanija, od kojih se veliki broj bavi razvojem hardverskih proizvoda. Usled rastućih potreba kompanija članica, u saradnji sa Vladom Republike Srbije, a kroz realizaciju inicijative Saveta za inovaciono preduzetništvo i informacione tehnologije RS, uz podršku EIB, prošireni su kapaciteti Inovativne 3D laboratorije koja je inicijalno uspostavljena uz podršku Vlade Konfederacije Švajcarske. Nabavkom nove opreme, ukupne vrednosti od 420.000 EUR, značajno su povećane mogućnosti inovativnih kompanija u NTP Beograd da brzo i pravovremeno, uz niže troškove, razvijaju prototipe i nova rešenja u delu modeliranja, fizičke izrade i testiranja. Zahvaljujući novoj opremi, formirane su dve potpuno nove laboratorije, pa kompanije članice NTP Beograd danas na raspolaganju imaju ukupno 3 inovacione laboratorije u funkciji izrade i dorade inovativnih proizvoda u različitim fazama razvoja (CNC Lab, Laser LaB, Innovation Lab).\nTokom današnje posete na novoj opremi je demonstriran proces 3D skeniranja prilikom izrade ukrasnih obloga za potkolene proteze i izradu ovih elemenata na CNC mašinama, rad CNC mašina u funkciji razvoja prvog srpskog respiratora i Smartblot uređaja za automatizaciju biohemijske analize (startap SmartResearch) kao i prototipa za LifeMask, višekratne zaštitne maske i pametne rukavice za slepe (startap Anoris Technology). Prikazanaa je i demonstracija izrade zaštitnih stakala za vizire i filtera za višekratne zaštitne maske na laser mašinama (Polyhedra i Anoris), opreme za prošireno video iskustvo korisnika (startap Futuring), zatim opreme za električna merenja za razvoj radarske tehnologije (NovelIC) kao i demonstracija rada 3D štampača: modeliranje industrijskih gripera (Gimatic Balkan) i modeliranje hardvera za radarsku tehnologiju (NovelIc).\nKakve sve mogućnosti pruža ova oprema, najbolje govori činjenica da je odmah po proglašenju pandemije Corona virusa prepoznata od strane startapova iz NTP zajednice i mejkera da se može iskoristiti i za razvoj i izradu zaštitne opreme za suzbijanje efekata virusa Covid19. U saradnji sa inicijativom Vizionari Srbije i Polyhedra Lab, u inovacionim laboratorijama NTP Beograd proizvedeno je gotovo 15.000 komada zaštitnih stakala i držača za vizire tokom trajanja vanrednog stanja usled pandemije Corona virusa!\nOprema u inovacionim laboratorijama stavlja se na raspolaganje svim kompanijama članicama, kao i svim startapovima i visokoobrazovanim, mladim ljudima koji imaju ideju da razvijaju nove inovativne proizvode i usluge. Rad mladih inovatora u inovacionim laboratorijama biće i dodatano podržan od Vlade Švajcarske Konfederacije u naredne četiri godine kroz grantove i stručnu podršku.\nRezultati javnog poziva za suzbijanje efekata pandemije COVID-19 Fonda za inovacionu delatnost\nFond za inovacionu delatnost je po stupanju na snagu vanrednog stanja u Republici Srbiji na inicijativu kabineta Predsednice Vlade Republike Srbije, u rekordnom roku pripremio i objavio javni poziv za suzbijanje efekata pandemije COVID-19. I pored kratkog vremenskog perioda, pristiglo je blizu 300 predloga inovativnih projekata, što je pokazalo visok potencijal naših inovativnih preduzeća, a Fond za inovacionu delatnost je odobrio 53 miliona dinara za finansiranje 12 inovativnih projekata preduzeća. U kratkom vremenskom periodu, od mesec dana, razvijeno je i dostupno za korišćenje svih 12 rešenja, čiji je cilj suzbijanje efekata pandemije izazvane korona virusom, a u NTP Beograd danas je predstavljeno njih 5: dezinfekcioni tunel (Corten Art), termalni pult za beskontaktno merenje temperature i dezinfekciju ruku korisika (Hola Systems), automatski uređaji za respiraciju pozitivnim pritiskom (SmartResearch), paleta proizvoda za dezinfekciju prostorija i predmeta korišćenjem ultraljubičastog zračenja (Metaling) i višekratna zaštitna odela (Advertout).


Tri najbolja kadeta su kadetkinje\nProjekat: Podrška mreži žena policajaca u Jugoistočnoj Evropi (WPON)\nPrvi put u istoriji srpske vojske tri devojke su najbolje u klasi najmlađe generacije potporučnika Vojske Srbije. Najbolja je Bojana Regodić, sa opštim uspeh 9,84, druga u rangu je Jelena Peković, sa opštim uspehom 9,74 dok je treća Iva Stanković, koja je postigla opšti uspeh 9,65.\nU vidu Kopnene vojske najbolji je Marko Lakić, opšti uspeh 9,53, a u vidu Ratno vazduhoplovstvo i protivvazduhoplovna odbrana Boško Marković, sa opštim uspeh 9,58.\n"Osećam čast zbog uručene sablje, koja je potvrda rada i zalaganja tokom školovanja. U radu će znanje biti moje oružje, a sablju ću nostiti časno", rekla je Bojana Regodić i u ime najmlađih oficira zahvalila profesorima, komandirima i članovima porodice.\nOve godine školovanje je završilo 104 učenika Vojne gimnazije, 86 rezervnih oficira, 424 oficira i podoficira i vojna službenika, 15 magistara i mastera i četiri doktora nauka i 20 oficira iz Bosne i Hercegovine, Makedonije, Grčke, SAD i Alžira.


ŠR PSG: Srbija je zemlja sumnjive demokratije, bez slobode medija | Ritam Grada - vesti Kragujevac\nŠR PSG: Srbija je zemlja sumnjive demokratije, bez slobode medija\n- Ritam Grada - Nov 24, 2017\nNa današnjoj sednici Skupštine grada Kragujevca najveću pažnju javnosti je izazvala tačka dnevnog reda u okviru koje je razmatran rebalnas budžeta grada za 2017.godinu. Prema rečima zamenika šefa Odborničke grupe „Šumadijska regija – Pokret slobdnih građana“ Saše Milenića grad Kragujevac, pod vođstvom Srpske napredne stranke (SNS) i njenih brojnih i sve teže raspoznatljivih koalicionih partnera, nezakonito, besprimerno i planski guši slobodu javnog informisanja kao građansko pravo Kragujevčana, nanoseći veliku materijalnu i neprocenjivu nematerijalnu štetu građanima i civilizaciji na ovom tlu.\nNa konferenciji za medije održanoj tokom sednice Skupštine grada Milenić je istakao da je Kragujevac jedini grad u Srbiji u kojem lokalna samouprava već tri godine ne raspisuje Konkurs za sufinansiranje javnog interesa u informisanju, na šta je po zakonu obavezna.\n“U današnjoj Odluci o rebalansu budžeta za 2017. godinu, u razdelu 13, na pozicijama Uprave za vanprivredu, u glavi 3, koja se odnosi na medije, pojavljuje se ukupan iznos budžetskih sredstava od 155.373.000 dinara, što je za grad Kragujevac ogromna suma. Da li je nešto veliko ili malo, to je naravno relativna stvar, ali poređenja radi, ukupna vrednost kapitalnih izdataka budžetskih korisnika, koji će prema istoj Odluci biti pokriveni iz budžeta, u ovoj godini iznosi 246.665.226 dinara. To znači da će Kragujevčani pored novca koji izdvajaju za izgradnju saobraćajne infrastrukture, kanalizacione mreže, izgradnju i održavanje škola, obdaništa, sportskih objekata, za izgradnju ulične rasvete i slično, još 65% od tog iznosa izdvojiti i za sistem javnog informisanja“, rekao je Milenić.\nPrema njegovim rečima to su očigledno za Kragujevac velike pare. Međutim, one ni ove godine u Kragujevcu neće biti raspodeljene transparentno, na osnovu javnog poziva svim medijima, već na osnovu privatnog nahođenja i partijskog interesa SNS-a i njenih koalicionih partnera. Kragujevac je među svim varošima, palankama i gradovima u Srbiji jedini u kojem će to biti i ostati tako već treću godinu za redom, naglasio je Milenić.\n“Naravno, mi svi znamo kome će taj novac otići. Sav taj novac predviđen je za finansiranje takozvane gradske televizije, privrednog društva RTK. Prema Zakonu o sistemu javnog informisanja gradska televizija u Republici Srbiji ne može da postoji. Ona nigde u Srbiji i ne postoji, osim u Kragujevcu. Kao što znamo i ona je bila privatizovana i kupio ju je izvesni kruševački medijski magnat, sa još nekoliko medijskih kuća u Srbiji, đuture. Da je taj privatnik bio blizak SNS-u vidimo i po tome što je sve vreme privatnog raspolaganja i upravljanja ovom nekad gradskom kućom on povlačio novac iz gradskog budžeta baš kao da je to i dalje nekadašnje javno preduzeće. Ne samo bez ikakvog konkursa, nego ponekad čak i bez ikakvog budžetskog okvira i osnova za prenos finansijskih sredstava. Kada je izvukao novca iz gradske kase u višestruko većem iznosu nego što je platio za prisvajanje ove medijske kuće, on je objavio da diže ruke od posla i da za sobom ostavlja firmu u višemilionskim dugovanjima. Vlada Republike Srbije poništava ovu privatizaciju, kao i u nekim drugim slučajevima, ali samo za kragujevački slučaj donosi i uredbu kojom vraća prezuduženu firmu gradu. Valjda da namiri dugovanja koja je napravio SNS-ov privatnik, naravno od novca svih Kragujevčana, iz gradske kase. Grad tada osniva aktuelno privredno društvo i to je u ovom trenutku jedini medij u Srbiji koji funkcioniše kao d.o.o. čiji je osnivač jedinica lokalne samouprave, a sada mu Odlukom o rebalansu dodeljuje i ogromna sredstva, bez konkursa, bez zakonskog osnova, bez primera za poređenje“, rekao je Milenić.\nMilenić je rekao i da “ovaj narativ može biti shvaćen i kao skica za kratku krimi priču o Srpskoj naprednoj stranci, njenim tajkunima i koalicionim partnerima udruženim u zajedničkom poduhvatu, kao ono nekad 90-ih” i naglasio da je za Šumadijsku regiju i Pokret slobodnih građana to, pre svega, “priča o jadnom stanju ljudskih prava i političkih sloboda građana Kragujevca, o jadnom stanju demokratije, kulture i civilizacije na današnjem šumadijskom tlu”.\nSloboda javnog informisanja nije tek jedno od prava, istakao je Milenić. To je čitav korpus ljudskih i građanskih prava – sloboda mišljenja, sloboda govora, sloboda štampe, pravo na istinitu, potpunu i blagovremenu informaciju, pravo na kritiku, pravo da se uputi prigovor, kojeg sistemski štiti čitav niz normi međunarodnog prava zaključno sa Evropskom poveljom o ljudskim pravima i Univerzalnom deklaracijom o ljudskim pravima Generalne skupštine Organizacije UN, objasnio je Milenić. On je dodao da je sloboda javnog informisanja i jedan od temeljnih principa demokratskog društva i pozvao kragujevačku javnost da podrži akcije Grupe za slobodu medija.\nMilenić je podsetio da Ustav Republike Srbije, kao i domaće zakonodavstvo, takođe akceptira i štiti ovu civilizacijsku tekovinu čovečanstva, premda je u svakodnevnoj praksi ona bitno ugrožena.\n„O tome svedoče javne reakcije i zvanične ocene koje se izriču širom slobodnog sveta, ali koje se do srpske javnosti teško probijaju. Protiv gušenja slobode medija u Srbiji nedavno je protestvovala Svetska federacija novinara. Na javnim tribinama govori se o ‘odstrelu medija i medijskih sloboda u Srbiji’. Predsednik Evropske federacije novinara javno je Srbiju ocenio kao ‘najgori primer slobode medija na Balkanu’, a organi EU zvanično izražavaju zabrinutost zbog stanja slobode javnog informisanja u Srbiji“, podsetio je Milenić.\nO Srbiji se danas u Evropi i svetu govori kao o zemlji bez slobode javnog informisanja, dakle, kao o zemlji krajnje sumnjive demokratije i kulture. E, u takvoj Srbiji najgori primer je grad Kragujevac u kojem lokalna vlast SNS-a nezakonito guši slobodu javnog informisanja na način koji predstavlja presedan čak i u besprimernoj Srbiji, istakao je Milenić.\n„Mi ne očekujemo da javni tužilac i pravosudni sistem po ovom pitanju reaguju naprosto zato što su već na brojnim drugim pitanjima pokazali da u Srbiji danas nema suda za Vučićevu SNS. Šumadijska regija i Pokret slobodnih građana znaju da nezadovoljstvo građana raste i poručujemo da smo tu za odbranu civilizacijskih tekovina zavičaja moderne Srbije, te da smo svakim mesecom ovog bezakonja, svakim danom uzurpirane države i samouprave, bliži času kada će svi nadležni biti pozvani na odgovornost“, zaključio je Milenić.


Francuska: Ubzava se tempo vakcinacije\nTanjug 5. januara 2021. 10:31\nPARIZ – Nakon usporenog početnog tempa vakcinacije u Francuskoj, ministar zdravstva Olivije Veran izjavio je danas da će i vatrogasci i zdravstveno osoblje starosti preko 50 godina biti vakcinisani.\n„Pojačaćemo, ubrzati i pojednostaviti našu kampanju vakcinacije“, rekao je ministar zdravlja Olivije Veran za radio RTL i najavio da će do kraja januara francuske vlasti odobriti vakcinaciju ljudi od 75 godina i više koji samostalno žive, prenosi Rojters.\nNadležne službe u Francuskoj su od juče ubrzale vakcinaciju medicinskog osoblja u bolnicama, nakon kritika zbog sporog sprovođenja masovne imunizacije.\nČinjenica da je kampanja vakcinacije u Francuskoj u poređenju sa Velikom Britanijom i Nemačkom počela znatno sporije zasmetala je francuskom predsedniku Emanuleu Makronu i podstakla ga da premijeru Žanu Kaseksu i ministru zdravstva Olivije Veranu naloži da razmotre kako da se ubrza proces vakcinacije.\nU Francuskoj je do sada potvrđeno 2.659.750 slučajeva kovida-19 i 65.415 smrtnih ishoda među kovid pacinentima.\nJapan: U lančanom sudaru 130 automobila jedna žrtva, 10…\nDW: Spoljna politika CDU sa novim predsednikom\nRediteljke BiH uputile podršku svim žrtvama zlostavljanja


Vulin u Moskvi: Srbija je vojno neutralna - 25.09.2017, Sputnik Srbija\nMinistar odbrane Aleksandar Vulin razgovarao je u Moskvi sa generalnim sekretarom Organizacije dogovora kolektivne bezbednosti Jurijem Hačaturovom, a nakon... 25.09.2017, Sputnik Srbija\npolitika, vesti, srbija, aleksandar vučić, aleksandar vulin, vlada srbije, odkb\n17:38 25.09.2017 (Osveženo: 20:48 25.09.2017)\n© MINISTARSTVO ODBRANEAleksandar Vulin tokom sastanka sa generalnim sekretarom ODKB-a general-pukovnikom Jurijem Hacaturovim.\nSrbija ima „veliku želju“ da produbljuje saradnju sa tom bezbednosnom organizacijom i svim njenim članicama, dodao je ministar.\nSve zemlje članice ODKB-a podržavaju principijelnu poziciju Srbije kada je u pitanju odnos prema Kosovu i Metohiji, podsetio je Vulin i dodao da je na tome, „naravno“, posebno zahvalio.\n22 Septembar 2017, 14:59\n„Vlada Srbije, Ministarstvo odbrane, predsednik Republike i vrhovni komandant Vojske Srbije Aleksandar Vučić vode politiku vojne neutralnosti. Što se tiče vojne saradnje, dogovoreno je da se saradnja produbljuje, da se nastavlja na uslovima reciprociteta, međusobnog poštovanja, poštovanja međusobnih interesa, kao i poštovanja vojne neutralnosti Srbije kao našeg temeljnog i principijelnog spoljnopolitičkog stava“, rekao je ministar odbrane.\nVlada Srbije, kako je rekao, želi da sarađuje sa svim prijateljima, da nastavi sa istom politikom, baš kao što želi da i u budućnosti svoje znanje stavi na raspolaganje drugima.\n„Razgovarali smo o našoj saradnji u oblasti vojnog obrazovanja, o zajedničkim aktivnostima i sigurni smo da ćemo nastaviti tako i ubuduće“, rekao je Vulin i istakao da je „veoma važno“ da se tu nalazi među zemljama koje apsolutno podržavaju principijelnu poziciju Srbije kada je u pitanju KiM, protive se jednostranom priznavanju i smatraju da Kosovu nema mesta u bilo kakvim međunarodnim forumima.\nNa sastanku održanom u sedištu ODKB-a razmatrane su mogućnosti i perspektive buduće saradnje i razmenjeni stavovi o aktuelnoj bezbednosno-političkoj situaciji u regionu i svetu.


Krenuo ruski kredit za srpske železnice – Nadlanu.com\nObjavljeno 31. maja 2012. / 09:24:34\nSOČI, 31. maja 2012. (Beta) – Ruska strana je već uputila Srbiji potpisana dokumenta o kreditu za modernizaciju srpske železnice i očekuje da će oni do jeseni biti ratifikovani u srpskom parlamentu, izjavio je u četvrtak predsednik Ruske železnice Vladimir Jakunjin.\nNa konferenciji za štampu u Sočiju, u okviru medjunarodnog železničkog biznis foruma, Jakunjin je kazao da je Ruska želežnica spremna da odmah nakon ratifikacije zajedno sa Železnicama Srbije pristupi realizaciji projekta.\nJakunjin je naglasio da su ruski premijer Dmitrij Medvedev i predsednik Srbije Tomislav Nikolić u razgovoru potvrdili da su realizacija kredita od 800 miliona dolara i modernizacija srpske železnice prioritet za obe zemlje.\nUpitan da li je već utvrdjena kamatna stopa za kredit, on je kazao da se to pitanje rešava na nivou vlada i da on nije kompetentan za to.\nUhapšene 22 osobe zbog malverzacija sa robom\nOd danas i formalna mogućnost za formiranje vlade\nVladislava Milovanović pre 58 minuta 0


Na sajtu ćete pronaći širok izbor kolekcija za kosu za muškarce i žene, sve o ovom sezoni i modu, iz celog sveta, zbirke koje je stvorio najpoznatiji frizerka na svetu. Uzuzmi se od različitih frizura, vidite kako drugi donose svoju kosu mogu se koristiti za dobijanje novih ideja za sebe. Pogledajte kolekcije, kosa se menja. Za muškarca je od suštinskog značaja dlaka za ženu. Desni rez može da promeni izgled lica, baš kao što boja preliva može biti dovoljna za revolucionicionu frizuru. Želja da se promeni njena frizura ili šišanje se ponavlja u američkim ženama, ali vam je potrebna prava ideja. Koja frizura je u modi ove godine, šta mi odgovara, šta mogu da uradim frizure frizera? Pregledajte sve slike iz modnih zbirki da biste pronašli inspiraciju modnog i stila i da se predstavite svojim frizurom sa slikom svoje idealne frizure! Svako može biti udoban sa prečicom, samo nađite rez koji se savršeno uklapa u vaše lice i njihovu kosu. Ako već imate kratku kosu, takođe zapamtite da čak i kratke kose mogu da budu različite, da se igraju malo sa četkom, gridle, frizurom i sušom za kosu. Oslobađajući Škare zatim pogledajte sve zbirke kratkih frizova koje nudimo, nećete znati gde da se opirete!


Unija mladih SNS Vranja : Veoma zabrinuti uprkos "apsolutnoj podršci" - JUGPRESS\nUnija mladih SNS Vranja : Veoma zabrinuti uprkos “apsolutnoj podršci”\nPovodom napada kvazi medija na funkcionere Srpske napredne stranke plasiranjem lažnih informacija, čime na najgrublji način vređaju naše stranačke kolege i saborce, Unija mladih GrO SNS daje punu podršku predsedniku GrO g. Slaviši Bulatoviću, gradonačelniku Slobodanu Milenkoviću i Gradskom odboru SNS u Vranju”, navodi se u saopštenju za koje se tvrdi da ga je pisala ova Unija.\n“Sa ogrnutim plaštom demokratije i slobode pisanja i govora, zaštićeni i stimulisani od strane lokalnih interesdžija i tajkuna, iznose najgnusnije i najprljavije laži i obmane koje vređaju dostojanstvo ljudi i ponižavaju intelekt ljudi koji to čitaju.\nUprkos apsolutnoj podršci koju predsednik GrO g. Slaviša Bulatović, gradonačelnik Milenković i GrO SNS imaju u članstvu i kod građana Vranja, veoma nas zabrinjava činjenica što naši koalicioni partneri koji su prethodne četiri godine sa nama delili odgovornost vlasti i pretenduju da u narednom mandatu budu naši koalicioni partneri i preuzmu zajedno sa nama odgovornost za razvoj grada, ostaju nemi na sve ove lažne, fabrikovane i krajnje tendenciozne napade na GrO SNS Vranje. Time samo pokazuju da su funkcije jedino što ih zanima u političkom životu.”\nOni se verovatno više bave svojim foteljama i političkim kombinacijama kako da se ponovo dočepaju dela vlasti koji su imali u prethodnom periodu. A znamo da neki od njih i sami učestvuju u fabrikovanju laži i optužbi kako bi destabilizovali Srpsku naprednu stranku i tako lakše ostvarili svoje kalkulantske i egoistične političke ambicije.\nZahtevaćemo od rukovodstva GrO Srpske napredne stranke u Vranju da obavezno preispita ponašanje pojedinih koalicionih partnera i uzme u razmatranje prilikom komponovanja vladajuće većine u lokalnom parlamentu. Mišljenja smo da se takve političke opcije ne zalažu za napredak, prosperitet i bolju budućnost našeg grada kao i to da ne slede politiku koju vodi predsednik Republike Srbije Aleksandar Vučić, već u svemu vide jedino svoj lični i uski interes”, navodi se u saopštenju.


Publikacije nastale u saradnji sa UNICEF-om • Poverenik za zaštitu ravnopravnosti\nProjekti Učešće na projektima Sporazum o saradnji sa UNICEF-om Publikacije nastale u saradnji sa UNICEF-om\nPoverenik za zaštitu ravnopravnosti objavio je više publikacija u okviru partnerske saradnje sa Kancelarijom UNICEF-a u Srbiji. UNICEF je podržao štampu sledećih izdanja:\n“Prava deteta u međunarodnim dokumentima”, Zaštitnik građana i Poverenik za zaštitu ravnopravnosti, Beograd, 2011\nOva publikacija, koju su zajednički objavili Zaštitnik građana i Poverenik za zaštitu ravnopravnosti, uz podršku UNICEF-a, pruža celovit i sveobuhvatan pregled savremenih međunarodnih standarda u oblasti prava deteta. Pored dokumenata o ljudskim pravima, publikacija sadrži tekstove univerzalnih dokumenata o pravima deteta, prema redosledu njihovog donošenja, tekstove dokumenta koja se odnose na pojedine posebne oblasti prava deteta, kao i najznačajnija evropska dokumenta iz domena ljudskih prava i prava deteta. Publikacija je namenjena svima onima koji učestvuju u ostvarivanju, zaštiti i unapređivanju prava deteta u Srbiji.\n“Nemoj da tolerišeš diskriminaciju! Traži zaštitu i reaguj!”, Poverenik za zaštitu ravnopravnosti, Beograd, 2012\nPublikacija je nastala u saradnji sa Fondom Ujedinjenih nacija za pomoć deci u Srbiji (UNICEF) u okviru sporazuma o dugoročnoj saradnji na prevenciji svih oblika diskriminacije nad decom. Publikacija je namenjena mladima od 12 do 16 godina, te je njen sadržaj, format i dizajn prilagođen upravo ovoj ciljnoj grupi.\n“Svi smo jednaki i možemo zajedno!”, Poverenik za zaštitu ravnopravnosti, Beograd, 2012\nOva publikacija nastala je, takođe, u saradnji sa Fondom Ujedinjenih nacija za pomoć deci u Srbiji (UNICEF). Publikacija je namenjena najmlađoj populaciji. Ima formu bojanke i omogućava deci da kroz kreativnu igru stiču znanja o važnosti tolerancije i uvažavanja različitosti.\n“Poseban izveštaj o diskriminaciji dece”, Poverenik za zaštitu ravnopravnosti, Beograd, 2013\nPoseban izveštaj o diskriminaciji dece pruža uvid u rasprostranjenost diskriminacije nad decom, kao i podatke o raširenosti stereotipa, predrasuda i diskriminatornih stavova među mladima. Uoči Međunarodnog dana deteta, Izveštaj je predstavljen na Javnom slušanju u Narodnoj skupštini 19. novembra, a njegovu štampu podržao je UNICEF.\n“Zbornik mišljenja i preporuka Poverenika za zaštitu ravnopravnosti: Postupanje po pritužbama koje se odnose na diskriminaciju dece, Poverenik za zaštitu ravnopravnosti”, Beograd, 2014\nZbornik je posvećen slučajevima diskriminacije dece u kojima je Poverenik za zaštitu ravnopravnosti do sada postupao. Publikacija sadrži 32 mišljenja i preporuke koje su donete u postupku po pritužbama zbog diskriminacije dece po osnovu nacionalne pripadnosti, etničkog porekla, jezika, pola, invaliditeta, zdravstvenog stanja, zbog višestruke diskriminacije i diskriminacije zasnovane na drugim ličnim svojstvima.


Kurdi: Manbidž je naš! - Sputnjik Srbija\n08:19 13.08.2016 (osveženo 09:08 13.08.2016) Preuzmite kraći link\n„Demokratske snage Sirije“ uz podršku SAD u potpunosti su preuzele kontrolu nad gradom Manbidžom na severu Sirije, u blizini turske granice, izjavio je predstavnik snaga samoodbrane Šarfan Darviš.\n„Grad je u potpunosti pod našom kontrolom i sada izvodimo operaciju njegovog čišćenja“, rekao je Darviš agenciji Rojters.\nOn je saopštio da su pripadnici samoodbrane oslobodili iz zarobljeništva 2.000 civila.\nProšle nedelje „Demokratske snage Sirije“, čiji kostur čine pripadnici kurdske samoodbrane, uz podršku međunarodne koalicije na čelu sa SAD preuzeli su kontrolu nad strateški važnim tačkama u Manbidžu — važnom logističkom centru DAEŠ-a, preko kojeg militanti dobijaju oružje i pojačanje.


Stručni skupovi održani u Centru za socijalni rad Pančevo – Centar za socijalni rad Pančevo\nKako je stručno usavršavanje, sticanje novih znanja i primena savremenih teorijskih dostignuća u praktičnom radu sa korisnicima, imperativ vremena u kome živimo, u Centru za socijalni rad „Solidarnost“ u Pančevu, do sada je organizovano ukupno 15 stručnih skupova.\nTeme održanih edukacija značajne su za svakodnevni rad sa korisnicima:\n„Deca u sudskim postupcima“\n„Podrška žrtvama nasilja u porodici“\n„Rad sa maloletnicima koji su u sukobu sa zakonom-izazov za Centar za socijalni rad“\n„Unapređenje veština komunikacije stručnih radnika u socijalnoj zaštiti“\n„Prevladavanje profesionalnog stresa“.\nUčešćem na edukacijama stiču se bodovi neophodni za obnavljanje licence, jer su sve odobrene i podržane od strane Komore socijalne zaštite. Stručni radnici Centra Pančevo bili su organizatori, prezenteri i aktivni učesnici, a skupovima su prisustvovali predstavnici drugih Centara i ustanova socijalne zaštite. To je bila prilika da se razmene iskustva i pokušaju zajednički pronaći rešenja za složene situacije sa kojima se svakodnevno suočavamo u radu sa korisnicima.\nU Pančevu su organizovani i sastanci supervizora na kojima su obrađivane teme:\n„Uloga supervizije u prevladavanju profesionalnog stresa“\n„Motivisanje zaposlenih-izazov za supervizora u Centru za socijalni rad“\nPored supervizora iz pančevačkog Centra učestvovali su predstavnici Pokrajinskog zavoda za socijalnu zaštitu iz Novog Sada i supervizori iz Centara za socijalni rad iz Kovina, Bele Crkve, Alibunara, Vršca, Plandišta, Opova, Kovačice i Zrenjanina.


Bez zdravstvenog osiguranja 15 posto stanovnika u FBiH – Radio Feral\n17/03/2013 Mirza Musanovic\t0 Comments\nZdravstvenim osiguranjem u Federaciji BiH nije obuhvaćeno više od 337.000 ljudi ili oko 15 odsto stanovništva, pa oni, u slučaju bolesti ili povrede, plaćaju sve zdravstvene usluge, izuzev hitne medicinske pomoći.\nRiječ je o licima koja ni po jednom osnovu Zakona o zdravstvenom osiguranju nisu stekla uslove za sticanje statusa osiguranika, uglavnom o licima koja nisu u radnom odnosu, nisu korisnici penzija, niti su prijavljeni zavodu za zapošljavanje, rečeno je Srni u Zavodu zdravstvenog osiguranja i reosiguranja Federacije BiH.\nPrema podacima Zavoda za 2011. godinu /pošto podaci za 2012. nisu ažurirani/ najviše zdravstvstveno neosiguranih je u Unsko-sanskom kantonu – skoro 77.000, slijedi Tuzlanski kanton sa oko 60.000 i Zeničko-dobojski kanton sa skoro 55.000 neosiguranih.\nGledano u odnosu na broj stanovnika, najslabija pokrivenost zdravstvenim osiguranjem je u Livanjskom kantonu, gdje trećina stanovnika nema osiguranje, a najbolja u Sarajevskom, gdje je zdravstveno neosigurano 5,5 odsto stanovnika.\nU Federaciji BiH u 2011. godini bilo je osigurano približno dva miliona ljudi.\nNajviše lica koja ostvaruju zdravstvenu zaštitu zaposleno je – njih 473.043, slijede penzioneri – 370.647, te nezaposlena lica prijavljena na zdravstveno osiguranje – 230. 731, dok 7.082 lica samostalno uplaćuju doprinos za zdravstveno osiguranje.\nU svojstvu članova porodice osiguranika pravo na zdravstvenu zaštitu ostvaruje nešto više od 800.000 lica.\nNajviše zdravstveno osiguranih je u Tuzlanskom kantonu, gdje zdravstveno osiguranje ima 438.000 stanovnika i ovaj kanton, nakon Zapadno-hercegovačkog i Sarajevskog, ima najbolju pokrivenost stanovnika zdravstvenim osiguranjem.\nSrbi povratnici u Federaciju BiH zaštitu ostvaruju po istom osnovu kao i ostali osiguranici, ako su ostvarili zakonsko pravo na zdravstveno osiguranje.\n“Osim toga, iz budžeta Federacije BiH izdvajaju se namjenska sredstva za obezbjeđenje zdravstvene zaštite svih povratnika koja se uglavnom koriste u zdravstvenim ustanovama Tuzlanskog kantona“, napominju iz Zavoda.\nProsječna potrošnja po jednom osiguranom licu u 2011. godini u Federaciji BiH iznosila je 576 KM, pri čemu je najviša bila u Sarajevskom kantonu – 842 KM, a najniža u Sredonjobosanskom – 434 KM.\nZa primarnu zdravstvenu zaštitu, bolničko liječenje i izdavanje lijekova na recept u 2011. godini utrošeno je oko 900 miliona KM, što je za 40,5 miliona KM više u odnosu na godinu ranije.\nZdravstveni osiguranici u Federaciji BiH plaćaju participaciju za zdravstvene usluge, a vrsta i visina participacije zavisi od kantona do kantona, budući da je njeno određivanje u nadležnosti kantonalnih zakonodavnih tijela.\nOsim usluga u javnim zdravstvenim ustanovama, obaveznim osiguranjem u Federaviji BiH obuhvaćene su i neke zdravstvene usluge koje se pružaju u privatnim zdravstvenim ustanovama i ordinacijama.\nUglavnom su to usluge za koje se formiraju liste čekanja u javnim zdravstvenim ustanovama – poput ultrazvučnih pregleda, koler-dopera krvnih sudova, holtera EKG, amniocenteze i rehabilitacije, a obim ugovaranja usluga na račun zdravstvenog osiguranja u privatnim zdravstvenim ustanovama različit je od kantona do kantona, precizirano je iz Zavoda.\nU zdravstvenom sektoru Federacije BiH u 2011. godini bilo je zaposleno 28.657 lica, pri čemu su zdravstveni radnici i saradnici činili 73 odsto.\n← BiH: Liječenje u inostranstvu kao nada za život\nProljeće stiže 20. marta →\n27/02/2017 28/02/2017 Mirza Musanovic\t0\nU REPUBLICI SRPSKOJ OBOLJELE ČETIRI OSOBE OD VIRUSA GRIPE H1N1


Radionica Biram francuski u Somboru - Somborski informativni portal - Agencija Soinfo\nRadionica Biram francuski u Somboru\nRadionica Biram francuski u Somboru Foto: Dnevnik.rs\nKada je pre više od tri decenije u Somboru organizovano Društvo srpsko-francuskog prijateljstva, pre svega zahvaljujući entuzijazmu čuvenog Emila Brajdića, veliki broj Somboraca uključio se u njegov rad što je rezultiralo povećanim interesovanjem ovdašnjih žitelja i za učenje francuskog.\nRad ovog društva je usled smrti svog osnivača poodavno zamro, ali su plamen frankofonije preuzeli, kao svojevrsni „čuvari vatre“ u ovdašnjim osnovnim i srednjim školama prosvetni radnici. Tako je i u OŠ „Avram Mrazović“, u kojoj učenici od 2003. godine kao drugi strani jezik uče upravo francuski, nastavljena saradnja sa Francuskim institutom.\nNedavno je organizovana i radionica „Biram francuski“, za koju su gosti i ujedno voditelji radionica, Lise Lemoine, Sophie Ramakistin i Simon Sćoonbroodt odabrali aktivnost „Sve boje i zastave Francuske”. Na ovu temu radili su sa učenicima četvrtog razreda, koji su kroz igru i smeh učili, pogađali, pamtili, boje, zastave, čak i nazive zemalja u kojima se govori francuski.\nOve školske godine su na poziv za saradnju vrata svojih učionica otvorile učiteljice Tatjana Kolar, Natalija Pavkov, Sonja Orlić i Sofija Dubravac. Njihovi učenici su tako imali priliku da se upoznaju sa francuskim jezikom pre ulaska u peti razred i da steknu orijentacionu sliku kako bi to moglo da izgleda. Učiteljice su takođe bile u učionicama kao moralna podrška đacima. Kako kažu, reakcije posle radionica su najbolji dokaz koliko su bile uspešne i koliko su se svidele učenicima.\nViše iz ove kategorije « Donacija fondacije „Osmeh na dar“ Dečijem odeljenju somborske bolnice\t194. sednica Gradskog veća. 15 miliona za nova zapošljavanja kroz Lokalni akcioni plan zapošljavanja »


Irak nudi posredovanje u smirivanju tenzija Rijada i Teherana\nIračke vlasti ponudile su danas da posreduju izmedju Saudijske Arabije i Irana koje su prekinule diplomatske odnosenakon pogubljenja šiitskog imama Nimra Bakera el Nimra u Rijadu i napada na saudijsku diplomatsku misiju u Iranu.\nŠef iračke diplomatije Ibrahim el Džafari, koji se nalazi u poseti Teheranu, izjavio je da je Irak spreman da posreduje izmedju dve države i dodao da pogubljenje šiitskog imama predstavlja “zločin”.\nKako je ocenila agencija AP, Irak želi da napravi ravnotežu u nemirnom regionu. Šiistka vlada u Bagdadu oslanja se na iransku pomoć u borbi protiv islamističkih grupa, ali takodje želi da popravi odnose s naftom bogatom Saudijskom Arabijom, koja je prošle nedelje uputila svog ambasadora u Bagdad, prvi put posle 25 godina.\nŠef iranske diplomatije Muhamed Džafar Zarif izjavio je da Irak može da igra značajnu ulogu u smirivanju napetosti u regionu i ponovio optužbe na račun Saudijska Arabije zbog pogubljenja El Nimra.\nPosredovanje izmedju Saudijske Arabije i Irana ponudila je i Rusija.


Regioni - datum: 2020-03-16 IZBORNA SKUPŠTINA PČELARSKE ORGANIZACIJE NIKŠIĆ\nMiodrag Radulovvić Miodrag Radulović na čelu\nNIKŠIĆ – Miodrag Radulović novi je predsjednik Pčelarske organizacije Nikšića, odluka je izborne skupštine. Radulović je na tom mjestu zamijenio dugogodišnjeg predsjednika nikšićkih pčelara Vojina Đukanovića, koji je izabran za predsjednika Skupštine organizacije.\n– Prihvatio sam se poprilično velike obaveze da se nastavi kontinuitet rada najorganizovanije pčelarske organizacije i koja je decenijskim zalaganjem dovedena na najvišu ljestvicu – rekao je Radulović.\nNa izbornoj skupštini, u okviru koje su zaslužnim pčelarima uručene plakete, usvojeni su izvještaji o radu za prošlu godinu, kao i program rada za ovu. Đukanović je istakao da su pružali mogućnost svim članovima da koriste podsticajne mjere koje obezbjeđuje resorno ministarstvo, dijelili su regresirane selektivne matice, pčelarsku opremu i lijekove, a organizovali su i „Dane meda“, posjetu sajmovima i radionice.